Doğma körpəsinin canını alan analar – FOTOLAYİHƏ | Gənc Ailə\nAna Səhifə UŞAQLAR Uşaqlar və valideynlər Doğma körpəsinin canını alan analar – FOTOLAYİHƏ\nDoğma körpəsinin canını alan analar – FOTOLAYİHƏ\nFev 03, 20160\nAzərbaycanlı fotoqraf Süleyman Süleymanlı Fotoqraflar.com saytına “Eftanaziya-aborta YOX deyək!” adlı bir layihə təqdim edib.\nQandondurucu şəkillər o qədər real alınıb ki, onlara qeyri-emosional baxmaq olmur. Hər bir şəkil abortun real tərəflərin göstarir və bununla da hər bir kəsi bu qərardan öncə düşünməyə vadar edir.\nSüleymanın sözlərinə görə, bu proje haqda çoxtan düşünürmüş, amma nece formalaşdırmağında çətinlik çəkirmiş: “İlk olaraq şəkilləri dahada şən etmək istəyirdim. Lakin bir vaxtdan sonra fikrimi təmamilə dəyişdim və bu addımı dahada qəddarcasına atmağa qərar verdim.\nBu proyekti reallaşdırdıqda lazımı aksesuarlarları tapmaq o qədərdə asan olmadı. Amma bu layihədə iştirak edəcək modeli tapmaq düşündüyümdəndə çətin oldu. Mən ideyamla sağollaşmaq qərarını verdiyim bir anda mənim axtarışlarıma bir xanım səs verdi və üstəlik hamilə bir xanım… Mən xanıma – niyə məhz siz hamilə halınızla? – sualını verdikdə cavabı belə oldu – Mən hamiləyəm və ana olacağıma çox sevinirəm. Bu sevinc hissini hər bir xanımın yaşamasını istəyirəm!\nBu şəkillər böyük rezonans yaratdı və mən bunu gözləyirdim. Bəzi həqiqəti görmək istəməyən insanlar, bu şəkillərə baxdıqda yalnız üzdə olan çirkabı görürlər, lakin əsl çirkab şəkillərdə deyil, edilən əməllərdədir. Edilən əməllərə nəzər yetirsək, onlar şəkillərdən daha da qorxuncdur. İnsanlar günahsız olan öz parçaların öz əlləri ilə öldürür.\nBiz hər gün sosial şəbəkələrdə yardıma çağıran postlarla üzləşirik və bu şəkillərlə mən günahsız, özləri üçün yardım istəmək imkanı olmayan insanlara yardıma çağırıram.\nÇoxları düşünür ki, eftanaziya və abort fərqli terminlərdir. Bəli, bu tibbi baxımdan elədir ki var, amma biz projedə ad axtaranda bu iki terminin tibbi baxımdan deyil, məntiqi baxımdan oxşarlığının olmasını nəzərə aldıq. Buna görədə bu proyektin adını sırf “Eftanaziya” qoyduq”.\nFotoqraf və ideya müəllifi – Süleyman Süleymanlı,\nArt-direktor – Delya Babayeva,\nRəssam – Kseniya Danilova.\nGeriƏsəblərinizə nəzarət etmək üçün 10 tövsiyə İrəliAilə zorakılığı və onun fəsadları


AFFA Ramil Şeydayevə klub tapdı - Portuqaliyada\nAzərbaycan millisinin hücumçusu Ramil Şeydayev yenidən legioner həyatı yaşaya bilər.\nApasport.az saytının əldə etdiyi məlumata görə, AFFA “Sabah”ın forvardının ölkə xaricinə yollanmasına maraqlıdır.\n25 yaşlı oyunçunun 2016-cı ildə Türkiyə klubu “Trabzonspor”a keçidində vasitəçilik edən assosiasiya bu dəfə Şeydayevi Portuqaliyaya aparmağa çalışır. Vaxtilə Emin Mahmudov və Kamran Ağayevin keçidi zamanı “Boavişta” klubu ilə əlaqələrini möhkəmlədən AFFA rəsmiləri Ramilin də bu yolla addımlamasına şərait yarada bilər. Oyunçu özü də yenidən şansını başqa ölkədə sınamaqda maraqlıdır.\nPortuqaliya yüksək liqasında autsayderlərdən olan “Boavişta” ilə danışıqlar davam edir. Tərəflər ortaq məxrəcə gələrsə, millimizin üzvü mövsümün sonunda Porto klubuna azad agent kimi keçəcək. Çünki onun “Sabah”la müqavilə müddəti yayda bitəcək.\nQeyd edək ki, “Zenit”in yetirməsi olan Ramil Şeydayev “Rubin”, “Trabzonspor”, “Jilina”, “Krılya Sovetov”, “Dinamo” ilə yanaşı, ölkəmizdə də “Qarabağ”ın formasını geyinib.


Мювзу global kompüter şƏBƏKƏLƏRI\nYüklə 50,72 Kb.\nölçüsü 50,72 Kb.\nŞəbəkənin proqram təminatı 1. İnternet\n2. İnternetdə resursların ünvanlamasi\nBrauzerlərlə işin əsasları\n3. İnternetin xidmətləri\nFaylların ötürülməsi xidməti\nİnternetə qoşulma üsulları\n4 . TCP/IP protokollar ailəsi\n5. Kompüter şəbəkələrinin təyinatı və təsnıfatı\nLokal (LAN – Local Area Nerwork), Qlobal (WAN – Wide Area Network), Regional . Lokal kompüter\nTətbiqi təbəqə (APPLICATION LAYER)\nTəqdimetmə təbəqəsi (PRESENTATION LAYER).\nNəqliyyat təbəqəsi (TRANSPORT LAYER).\nMəlumat bağlantısı təbəqəsi (DATA LINK LAYER ) .\nFiziki təbəqə (PHYSICAL LAYER).\n7. Şəbəkənin proqram təminatı\nGLOBAL KOMPÜTER ŞƏBƏKƏLƏRI\nİnternetdə resursların ünvanlanması.\nTCP/İP protopkollar ailəsi\nKompüter şəbəkələrinin təyinatı və təsnıfatı\nŞəbəkənin proqram təminatı\nİnternet – dar mənada şəbəkənin birləşməsi adlanır. Daha geniş mənada isə Beynəlxalq kompüter şəbəkəsi adlanır. İnternetə fiziki mənada bir neçə milyon kompüterin birləşməsi kimi baxmaq olar. Daha yaxşı olardı ki, İnternetə- məlumat fəzası kimi baxılsın. İnternetə - kompüterlərin birbaşa birləşməsi kimi baxmaq olmaz, çünki o özlüyündə elə bir fəza təşkil edir ki, orada bilavasitə verilənlərin kəsilməz dövr etməsi baş verir.\nMəlumatın kompüter vasitəsi ilə ötürülməsi və qəbul edilməsi hələ 50 – ci illərdə laboratoriya şəraitində tətbiq olunmuşdur. 60 –cı illərin sonunuda ABŞ –in Müdafiə nazirliyinin (DARPA – Defense Advanced Research Project Ageney) prespektiv işləmə agentliyinin vəsaiti hesabına I milli şəbəkə yaradıldı. O, ARPANET adını almışdır. Bu bir neçə elmi, tədqiqat və təhsil sahələrini əhatə edirdi.\nİnternetin əsas yaranma tarixi 1983 – cü il hesab olunur. Bu TCP\_İP protikollarının yaranma tarixi ilə bağlıdır. TCP\_İP – bu bir dənə şəbəkə protokolundan ibarət olmayıb, müxtəlif təbəqələrdə yerləşən iki protokoldan ibarətdir. TCP protokolu – nəqliyyat təbəqəli protokoldur və məlumatın necə ötürülməsini təmin edir. İP protokolu- ünvanlıdır. O, şəbəkə təbəqəsinə aiddir və ötürülmənin hara getməsini təmin edir.\nİnternetdə resursların ünvanlanması aşağıdakı formada həyata keçirilir\nRəqəmsal İP - ünvan (İP – Internetwork Protocol);\nİP-ünvan şəbəkənin və kompüterin şəbəkədəki nömrəsini özündə saxlayır. Hər bir şəbəkənin ünvanı İnternetin NİC (Net Information Centre) Şəbəkə informasiya mərkəzi tərəfindən verilir.\nRəqəmsal ünvan 32 bit uzunluğa malikdir. Bu ünvan 0-dan 255-ə qədər istənilən 4 ədəddən ibarət olur.Şəbəkənin ölçüsündən asılı olaraq İP-ünvanlar A,B və C kimi üç sinfə bölünür.\nİP-ünvanla kompüterin şəbəkə ünvanı arasındakı uyğunluğa əsaslanan siyahı genişləndiyindən Şəbəkənin zonalara bölünməsi zərurəti yarandı. Hər bir zonada ünvanlara xidmət üçün bir mərkəz ayrıldı. Bu zonalar domenlər adını aldı, onlara uyğun ünvan-lar isə domen ünvanlar adlandırıldı.\nİnternet ünvanlama sistemində müəyyən coğrafi regionları təmsil edən domenlər iki hərfdən (məsələn, Fransa – fr, Kanada – ca, ABŞ – us), mövzu əlamətlərinə görə bölünmüş domenlər isə üç hərfdən ibarət olur.\nİstifadəçinin kompüterinin şəbəkədə geydiyyata alındığı ad onun İnternet ünvanı adlanır. İstifadəşinin adının ardınca @ işarəsi işlədilir.\nMisal. İnternetə goşulmuş tutor.sptu.edu adlı kompüterdə Nasrin adı altında qeydiyyata düşmüş istifadəçinin ünvanı bu şəkildə olacaqdır:\nDomenlər sistemi yarandıqdan sonra kompüterlərin adlarına uyğun İP-ünvanların axtarışı sadələşdi. Hər bir domenin nəzdində özünün Domen adlar serveri DNS (Domain Name Server) xidmət göstərir\nHipermətn –mətni, qrafik, video və ya səsli informasiyanı özündə saxlayan mətndir\nWeb-brauzerlər hipermətnlərə baxmaq üçün nəzərdə tutulmuş proqramlardır.\nHTTP (Hypertext Transfer Protocol – hipermətni sənədlərin ötürülməsi protokolu) protokolu ilə öz aralarında əlaqə yaradırlar.\nBütün Web-serverlər xüsusi HTML (Hypertext Markup Language – hipermətnin nişanlanması dili ) dilindən istifadə edir. Bu dil vasitəsilə yaradılmış səhifələr və ya hipermətni sənədləri özündə saxlayan fayllar Web-səhifələr (Web-pages) adlanır.\nWeb-səhifəni yaratmaq üçün xüsusi redaktorlara misal olaraq Dream Weaver, Netscape Composer, Microsoft FrontPage və s. göstərmək olar.\nBir-biriləri ilə mənaca əlaqədə olan və eyni bir serverdə yerləşən Web-səhifələr toplusuna Web-sayt (Web - site) deyilir.\nHTML (HTML – kod) – mətnləri, qrafikləri, web - səhifələrə istinadları özündə birləşdirən koddur;\nDHTML (Dynamic HTML) – HTML dilinin genişlənməsidir, təsvirlərin istifadəçinin tələ-binə uyğun olaraq ani hərəkətinə - dinamik əks etdirilməsinə imkan verir;\nXML (eXtensible Markup Language) – web - səhifələrin məzmununu qeydə alandildir.\nMötərizə arasında yazılmış fraqment metka və ya teq adlanır. Bütün teqlər açılan və bağlanan<./.> olurlar.\n... - Web-sənədin adıdır, adın uzunluğu 60-100 simvoldan ibarət olur;\n- web-sənədin məzmununun daha tam təsviri, uzunluq200-250 simvol.\n- web - sənədin bu veb - saytın axtarışını yerinə yetirən açar sözlər, uzunluq 800-1000 simvol.\nƏn geniş yayılan Web- brauzerlər Microsoft İnternet Explorer, Netcape Navigator və Netcape Communicatordur. İnternet ExplorerProqramı yerinə yetirmək üçün İşçi stolda yerləşən İnternet Explorer düyməsinisıxın. İnternet Explorer –in əsas pəncərəsi açılacaqdır:\nInternet Explorer-də səhifələrə yerdəyişmə bir neçə üsulla yerinə yetirilir:\nФайл menyusundan Открыть əmrini seçin və lazım olan səhifənin ünvanını daxil edin;\nАдрес sahəsinə səhifənin URL - ünvanını daxil edin və Enter düyməsini sıxın.\nAçılmış Web-səhifədə tapılmış hiperistinad üzərində mausun düyməsini sıxın.\nİnternetin işi haqqında danışdıqda – bu zaman söhbət tam İnternetdən getmir, ancaq onun bir və ya bir neçə vəzifəsindən gedir. Müxtəlif xidmətlər – müxtəlif protokollara malikdir. Buna tətbiqi proqramlar deyilir.İnternetin vəzifələrinə aşağıdakılar daxildir:\nTerminal rejim. Keçmişdə bu rejimdən daha çox riyazi hesablamaların aparılması zamanı istifadə olunurdu. Müasir zamanda isə Telnet protokollarından texniki obyektlərin distansion(məsafə) idarə olunmasında istifadə olunur, məsələn teleskoplarla, videokameralarla, sənaye robotları ilə işləyən zaman istifadə olunur.\nElektron poçt (E – mail ) Poçt xidməti iki tətbiqi proqram əsasaında qurulub: SMTP və POP3. SMTP vasitəsi ilə kompüterdən serverə məlumatın göndərilməsi baş verir. POP3 vasitəsi ilə daxil olan məlumatların qəbul edilməsi baş verir. İnternetdə E – mail – in təmin olunması üçün xüsusi poçt serveri vardır.\nSiyahıların göndərilməsi (Mail list) Bu xüsusi mətni serverdir , təyin olunmuş mətnlər üzrə məlumatı toplayır və abunəçilərə göndərilməni təmin edir.Göndərilən siyahıların mövzusu müxtəlif ola bilər, məsələn , xarici dilin öyrənilməsi ilə bağlı olan suallar, hesablama texnikasının proqram və asparat vasitəsi ilə bağlı olan yeni məlumatlar və s.\nTelekonfransların xidməti (Usenet) Bu xidmət növü elektron poçtun göndərilməsinin dövrü təkrar edilməsinə oxşayır, lakin, bu zaman məlumat bir müxbirə deyil, böyük müxbirlər qrupuna göndərilir (belə qruplara telekonfranslar və yaxud xəbərlər qrupu deyilir).\nFaylların ötürülməsi xidməti (File Transfer Protocol) – faylların ötürülməsi və qəbul edilməsi İnternet – qulluqda ən keyfiyyətli vəzifədir.FTP xidmətinin beynəlxalq şəbəkədə ös serveri var və burada verilənlərin arxivi saxlanır. FTP protokolu eyni zamanda iki TCP - server və müştəri birləşməsi ilə işləyir , biri vasitəsi ilə verilənlərin ötürülməsi baş verir, ikinci birləşmə isə idarəedici rolinu oynayır.\nİRC xidməti (İnternet Realy Chat) – yəni real vaxt xidməti bir neçə adamla eyni vaxtda ünsiyyəti təmin edir. Telekonferensiya xidmətindən fərqi ondadır ki, bütün dünyada açılmış mətnin müzakirəsi iştirakçilar arasında İRC sisteminin bir kanalında baş verir,bu zaman ancaq bir neçə adam iştirak edə bilər.Hər bir istifadəçi özünün xüsusi kanalını yarada bilər və ora "müzakirə" üçün iştirakçiları dəvət edə bilər və yaxud hazırda açıq olan kanala qoşula bilər.\nİCQ. Hal – hazırki vaxtda İnternetə qoşulmuş insanın İP – ünvanın axtarışını təşkil edir.Bu qulluğun adı – I SEEK YOU –Mən səni axtarıram adlanır.Bu qulluqdan istifadə üçün onun mərkəzi serverində qeydiyyatda olmaq lazımdır.(http://www/icq.com) və UİN ( Universal Internet Number )fərdi nömrəsini almaq lazımdır.\nWorld Wide Web (WWW) xidməti . Müasir İnterrnetiin ən məşhur xidmətidir. WWW – vahid məlumat fəzasıdır, bu öz növbəsində , Web- serverdə saxlanılan, bir – biri ilə bağlı olan yüz milyonlarla elektron sənədlərdən ibarətdir. Web fəzanı təşkil edən ayrı – ayrı sənədlər Web – səhifələr adlanır. Mövzular cəhətdən birləşən Web səhifələri Web- qovşaq adlandırırlar( daha geniş mənada Web – sayt və yaxud sayt). Web- səhifələrin adi sənədlərdən fərqi ondan ibarətdir ki, onlar konkret daşıyıcə ilə bağlı olmayan rəsmi şəklə salınır (formalaşır).Məsələn,vərəqdə çap olunacaq hazır sənəd–çap vərəqinin parametrlərindən, enindən,hündürlüyündən və sahələrin ölçüsündən asılıdır. Web– sənədlərə isə qabaqcadan məlum olmayan kompüterin ekranında baxmaq olar.Bu zaman istufadəçinin işlədiyi kompüterin nə ekranının ölçüsü, nə rəngin parametrləri, nə qrafik genişlənmə, nə də əməliyyat sistemi məlum ola bilər. Ona görə də Web- sənədlər "bərk formatlaşmaya " malik deyillər.Rəsmi şəklə salınma bilavasitə istifadəçinin kompüterində əks olunma zamanı baş verir. Web- səhifələrə baxmqa üçün istifadə olunan proqramlara – broyzerlər deyilir.Broyzer – sənədin ekranda əks olunmasını təmin edir.\nDNS xidməti. Biz İnternetin protokollarından danışan zaman,qeyd etdik ki, İnternetdə ixtiyari kompüterin və yaxud da ixtiyari lokal şəbəkənin ünvanı dörd bayt vasitəsi ilə ifadə oluna bilər,məsələn, 195.28.132.97. Digər tərəfdən isə qeyd etdik ki, hər bir kompüter xüsusi domen ada malikdir, məsələn,www.abcdef.com\nBurada heç bir zidiyyət yoxdur, bu eyni bir şəbəkə kompüterinin ünvanın yazılışıdır.İnsana İP – ünvanlarının rəqəmlərlə yazılışı ilə işləmək çətinlik törədir,ona görədə məzmuna uyğun adla işləməyə daha çox üstünlük verir.\nBirbaşa xətt vasitəsilə bağlantı.\nSürətli və genişzolaqlı bağlantılar.\nSimsiz İnternet bağlantısı.\nMobil rabitə və İnternet.\nGPRS (General Packet Radio Service) –\nMobil telefon vasitəsilə İnternet bağlantısı\nCDMA (Code Division Multiple Access) -\nMobil rabitə texnologiyası\nTCP/IP birgə iş üçün nəzərdə tutulmuş şəbəkə protokolları ailəsidir. Onun tərkibinə bir neçə komponent daxildir:\nİP (İnternet Protocol – Şəbəkələrarası protokol) – paketlərin bir kompüterdən digərinə daşınmasını təmin edir.\nICMP (Internet Control Message Protocol – İnternetdə məlumatların idarə olunması protokolu) – səhvlər haqqında, köməkçi marşrut üzrə tələbatlar və xəbərlərin alınması haqqında məlumatlar da daxil olmaqla İP protokolunu tanıyır;\nARP (Address Resolution Protocol – Ünvanların çevrilməsi protokolu) - İP-ünvanları aparat ünvanlara çevirir;\nUDP (User Datagram Protocol – İstifadəçinin deytaqramlarının ötürülmə protokolu ) və TCP (Transfer Control Protocol - Ötürmələrin idarə olunması protokolu) göstərilmiş kompüterdə verilənlərin konkret əlavələrə çatdırılmasını təmin edir.\nDeytaqram – birləşmə tələb etməyən protokollarla ötürülən paketlərdir.\nİki və daha artıq kompüterin fiziki cəhətdən birləşməsi kompüter şəbəkələrini əmələ gətirir. İki kompüterin sadə birləşməsi birbaşa birləşmə adlanır. Ümumi halda, kompüter şəbəkələrinin yaradılması ücün xüsusi aparat təminatı (şəbəkə avadanlığı) və xüsusi proqram təminatı (şəbəkə proqram vasitələri) olmalıdır. Windows ƏS – də işləyən zaman kompüterlərin birbaşa birləşməsi zamanı nə xüsusi aparat təminatı , nə də proqram təminatına ehtiyac var. Bu halda aparat vasitələri olaraq giriş/çıxış portlarından (liman) , proqram təminatı vasitəsi olaraq ƏS–nın tərkibində olan xüsusi vasitələrdən istifadə olunur (Start.Proqramlar. Standartlar.Əlaqə. Birbaşa kabel birləşməsi).\nKompüter şəbəkələrinin yaradılması zamanı əsas məsələ,avadanlığın elektriki və mexaniki xassələrinin uyğunluğunun təmin olunması, verilənlərin formatı və kodlaşdırılması sisteminə görə informasiya təminatı uyğunluğunun təmin olunmasıdır. Bu məsələnin həlli standartlaşdırma sahəsinə aiddir və OSI (Model of Open System İnterconnections – açıq sistemlərin qarşılıqlı əlaqəsi modeli) modeli adlanır. Bu model ISO(Intermational Standarts Orqanization) Beynəlxalq Standartlaşdırma İnstitutunun texniki təklifləri əasasında hazırlanmışdır.\nOSI / ISO modelinə əsasən kompüter şəbəkələrinin arxitekturasına yeddi təbədə baxılır.\nƏn yuxarı təbəqə - tətbiqidir. Bu təbəqədə istifadəçi hesablama sistemi ilə qarşılıqlı əlaqədə olur.\nƏn aşağı təbəqə - fizikidir. O, qurğular arasındakı siqnalların ötrülməsini təmin edir. Bu yeddi təbəqə arasında uyğunlaşma xüsusi standartlar vasitəsi ilə həyata keçrilir. Buna protokol deyilir. Onlar şəbəkənin komponentləri ilə aparatın qarşılıqlı əlaqələrinin xarakterini (aparat protokolu) və proqram və verilənlər arasında qarşılıqlı əlaqələrin (proqram protokolları) xarakterini təyin edir.\nProtokollardan istifadə olunmasına görə şəbəkələr 3 yerə bölünür : Lokal (LAN – Local Area Nerwork), Qlobal (WAN – Wide Area Network), Regional.\nLokal kompüter şəbəkələri yaxın məsafədə yerləşən istifadəçilərin kompüterləri arasında sürətli informasiya mübadiləsini təmin edir. Lokal şəbəkə həm kiçik bir ofisi, həm də bir neçə hektar sahəsi olan böyük bir zavodu əhatə edə bilər. Onun köməyi ilə verilənlərin uzaqdan daxil edilməsi, ümumi resurslardan birgə istifadə edilməsi, faylların ötürülməsi, məsələlərin məsafədən daxil edilməsi və həlli, elektron poçtu, paylanmış sistemlərin yaradılması və s. kimi funksiyaların yerinə yetirilməsi mümkündür. Lokal şəbəkədə verilənlər əlaqə xətləri ilə 10 km məsafəyə qədər ötrülə bilər.\nRegional şəbəkələr uzaq məsafədə yerləşmiş binaların, idarələrin, müəssisələrin və digər təşkilatların kompüterləri arasında qurulur və şəhər, rayon və ya qəsəbə hüdudları daxilində olur.\nQlobal kompüter şəbəkələri (WAN - Wide Area Network) həm lokal, həm də digər telekommunikasiya şəbəkələrini və qurğularını özündə birləşdirir və ölkələri, qitələri, bütün dünyanı əhatə edir. Bəzən müxtəlif texniki, proqram və informasiya prinsipləri əsasında qurulmuş şəbəkələr birləşməsinə - koorporativ şəbəkələrə də rast gəlinir.\nBütün kompüter şəbəkələri 2 funksiya ilə təyin olunur :\nŞəbəkənin aparat və proqram ehtiyatlarından birgə istifadə olunmanın təmin edilməsi;\nVerilənlər ehtiyatına birgə daxil olunmanın təmin edilməsi.\nBeynəxalq Standartlaşdırma İnstitutunun İSO sisteminin təklifləri əsasında kompüter şəbəkəsinə 7 təbəqədə baxılır. Bu təklifə əsasən , İSO/OSİ modelində müxtəlif qitələrdə yerləşən istifadəçilər arasında verilənlərin ötrülməsi aşağıdakı şəkildə baş verir:\nTətbiqi təbəqə (APPLICATION LAYER). İstifadəçi xüsusi əlavələrin köməyi ilə sənəd yaradır (məlumat, şəkil və s.). Bu təbəqədə 3 əsas funksiya yerinə yetrilir: faylın ötrulməsi və idarəsi, tapşırıqların ötrülməsi və emalı, vurtual texniki xidmət.\nTəqdimetmə təbəqəsi (PRESENTATION LAYER). Tətbiqi səviyyədə olan obyektlərə (istifadəçi və proqramlar) ötrülən informasiyanın çevrilmə (şifrələmək,sıxmaq,şifri aydınlaşdırmaq) üsullarını göstərir.\nSeans təbəqə (SESSION LAYER) .İstifadəçinin kompüteri lokal və ya qlobal şəbəkə ilə qarşılıqlı əlaqədə olur. Bu təbəqənin protokolları istifadəçinin "efirə çıxışı" hüququnu yoxlayır və sənədi nəqliyyat təbəqəsinin protokollarına ötürür.\nNəqliyyat təbəqəsi (TRANSPORT LAYER). Bu təbəqənin əsas funksiyası şəbəkə paketlərindən ibarət məlumatların lazımı yerə çatdırılmasından ibarətdir.\nŞəbəkə təbəqəsi (NETWORK LAYER). Verilənlərin şəbəkədə ötrülməsini təmin edir.Burada mümkün marşutlardan birinin seçilməsi (şəbəkənin yükü), giriş verilənlərin idarə olunması, paketlərin buferdə yerləşdirilməsi və s. məsələlər həll edilir.\nMəlumat bağlantısı təbəqəsi (DATA LINK LAYER). Bu təbəqə fiziki təbəqədə dörv edən siqnalları şəbəkə təbəqəsindən alınmış uyğun verilənlərə modullaşdırır. Kanal səviyyəsinin obyektləri arasında verilənlərin mübadiləsi 3 üsuludan biri vasitəsi ilə həyata keçirilir:\nsimpleks – yalnız bir istiqamətdə;\nyarımdupleks – eyni zamanda yalnız bir istiqamətdə;\ndupleks – eyni zamanda hər iki istiqamətdə\nFiziki təbəqə (PHYSICAL LAYER). Burada nə sənəd , nə paket, nə da bayt vardır – ancaq bit olur. Fiziki səviyyənin standartları ya X.21 , ya X.21 bis təlimatlarını təyin edir. Bu təlimatlar vasitəsi ilə funksional və prosedur xarakterstikaları təyin olunur ki, bunlar vasitəsi ilə fiziki birləşmələrin akivləşməsi, dəstəklənməsi və deaktivləşməsi həyata keçrilir. Məlumat alan istifadəçinin kompüterində isə proses tərsinə gedir.\nKompüter şəbəkələrinin arxitekturası ilə bağlı əsas komponentlər və texnologiyalar sırasına proqram təminatı da daxildir. O, özündə şəbəkə əməliyyat sistemini və şəbəkəni idarə edən proqram təminatını birləşdirir. Şəbəkə əməliyyatsistemi (NOS - Network Operating System) şəbəkəyə qoşulan hər kompüterə tətbiq edilən proqram təminatıdır. O, şəbəkə resurslarına müraciəti əlaqələndirir və idarə edir. NOS şəbəkədə məlumatın marşrutlaşdırılmasını, şəbəkə qurğularına rəqabət zamanı münaqişələrin həllinı və şəxsi kompüterlərin əməliyyat sistemləri (Windows , Windows NT, UNIX və ya OS/2) ilə işləməyı təmin edir. Şəbəkə əməliyyat sistemi fayllarla və əlavələrlə (Application) birgə işi təmin edir. Bir işçi stansiyada olan belə resurslar digər stansiya tərəfindən istifadə, ötürülə və dəyişdirilə bilər. NOS-un əsas hissəsi şəbəkənin serverində yerləşir, qalan komponentləri bütün işçi stansiyalarda fəaliyyət göstərir. NOS şəbəkədəki bütün qurğuları tanıyır və əgər bir neçə sifarişçi eyni vaxtda birgə istifadə olunan periferiya quğulardan istifadə etmək istəyirsə, onda prioritet müraciəti müəyyən edir. Bu sistem şəbəkədə trafiki nizama salır, xidmət kataloqu təqdim edir, müdafiə sistemində səlahiyyətlərə nəzarət və şəbəkəni idarə etmək funksiyasını həyata keçirir. Populyar şəbəkə əməliyyat sistemlərinə misal olaraq Windows NT Server, Novell NetWare, Banyan VINES və s. göstərmək olar. Şəbəkəni idarə edən proqram təminatı şəbəkənin qorunmasında, idarəsində və monitorinqində yüksək rol oynayır (TCO - Total Cost of Ownership). Şəbəkə administratorları idarəedici stansiyadan və ya World Wide Web-dən trafikdə qanunauyğunluqları izləyə, seqmentləri gücə salan ənənəvi halları aşkar edə bilər, problemləri izləmək və aradan qaldırmaq, şəbəkənin məhsuldarlığını maksimum artırmaq üçün onun konfiqurasiyasını dəyişə bilərlər. Şəbəkə genişləndikcə və mürəkəbləşdikcə RMON (qurğu haqqında informasiya toplayan və onu şəbəkədən idarə edən ucqar kontrol modulu) və RMON2 kimi monitorinqlər administratorlara şəbəkə mühitinə nəzarəti saxlamaq üçün kömək edir. Monitorinqin bu alətləri şəbəkə sərhədlərindən ətraflı məlumat almağa, potensial problemi vaxtında aşkarlamağa,həmçinin şəbəkədən keçən informasiyanı qorumağa imkan yaradır.


İşsiz şəxs lotoreyada 50 milyon dollar qazandı – LUXLİFE.AZ\nİşsiz şəxs lotoreyada 50 milyon dollar qazandı\nAvstraliyada işsiz lotoreyadan 50 milyon dollar udub.\nLuxlife.Az qafqazinfo-ya istinadən xəbər verir ki, 30 yaşlı Sidney sakini bildirib ki, əldə etdiyi pulu yaxınları ilə bölüşəcək. O, pulun bir hissəsini ailəsinə, dostlarına və xeyriyyə fondlarına verəcək: “Həyat dəyişir. Mən hətta bilmirəm ki. 50 milyonda nə qədər sıfır var”.\nQeyd edək ki, bu, Avstraliya tarixinin ən böyük uduşlarındandır.\nEvli kişi qaçırdığı qızı öldürdü\nAzərbaycanda telekanal rəhbəri ayrıldığı xanımına evlilik təklifi etdi – VİDEO


Oxu.az - Koronavirusa yoluxmuş Cavid Paşayev hələlik EKMO cihazına qoşulmayıb - AÇIQLAMA\n“Əgər koronavirusu insanlığa qarşı bir müharibə adlandırırıqsa, Cavid Paşayev də bu müharibədə ön cəbhədə olan, gecə-gündüz demədən mübarizə aparan bir sərkərdə, bəlkə də generalımızdır. Cavid həkimin vəziyyəti başda Mehriban xanım olmaqla, ölkə rəhbərliyinin diqqət mərkəzindədir. Bu həm də ayrı bir məna kəsb edir. Müharibələrdə yaralanmış generalın yaşadılması həm də psixoloji hadisədir. Bu qədər çətin və ümidsiz vəziyyətdən çıxaraq ayağa qalxacaq Cavidlər həm də bu gün, bu mübarizəni ön cəbhədə əzmlə davam etdirən həkimlərimizə və səhiyyəçilərimizə stimul verəcəyi inancındayam”.\nMehriban Əliyeva koronavirusa yoluxmuş Cavid Paşayevin müalicəsini nəzarətə götürdüMərkəzi Gömrük Hospitalından Cavid Paşayevin vəziyyəti ilə bağlı AÇIQLAMA


Ətraf mühit cildimizə təsir edir | Dəriyə qulluq | Leydi.az\nDərimizin zaman keçdikdən sonra zədələnməsində və qırışların artmasında ətraf aləmin effekti olduqca çoxdur. Gün içində çirklənən və yorulan dəri, doğru təmizlənmədikdə məsamələr böyüyür. Bu isə sonra sızanaq və ya ləkə kimi problemlərin yaranmasına səbəb olur. Gənc cild üçün həmişə təmizləmə və nəmləndirmə normalarına diqqət etmək lazımdır. Dərini gözəlləşdirmək estetik yollarla mümkün olsa da, həmişə təbii üsullardan istifadə etməyi sevənlər üçün alternativ yollar var.\nHavanın çirkliliyi səbəbiylə gündəlik cild təmizliyinin vacibliyi\nÇox tez-tez çöldə olanlar evə gəldikdən sonra dərilərini mütləq təmizləməlidirlər. Gündəlik təmizlik normasına diqqət edilsə sızanaq kimi problemlər yaranmaz. Dərinin yumşalması üçün hər gün müntəzəm olaraq nəmləndirilməsi önəmlidir. Quru və ya yağlı cildlər üçün nəmləndiricilər fərqlidir. Cild növünə uyğun vasitələrdən istifadə etmək çox vacibdir. Həyat tərzi cildə necə təsir edir? Araşdırmalara görə təkcə xarici faktorlar deyil, həmçinin yediyimiz qidalar da cildimizə təsir göstərir. Qidalanma nəticəsində dəridəki, sızanaq, ləkə və ya yağlanma problemlərindən qurtulmaq çox rahatdır.\nHəftədə bir dəfə maska edin. Dəridəki məsamələrin açılması, dərinin aşağı təbəqələrinin təmizlənməsi baxımdan maskalar çox önəmlidir. Bu səbəbdən həftədə bir dəfə maska etmək faydalıdır. Bu maskalar üçün:\nDaha ətraflı oxu: https://www.leydi.az/gozellik-1/uzdeki-lekeler-ucun-maska-1261\nDaha ətraflı oxu: https://www.leydi.az/gozellik-1/pomidor-maskasi-1253\nDaha ətraflı oxu: https://www.leydi.az/deriye-qulluq-3/derinizi-canlandiran-duyu-maskasi-1241\nDaha ətraflı oxu: https://www.leydi.az/deriye-qulluq-3/qirislar-ucun-3-xususi-yumurta-maskasi-1217\nEvdə hazırlaya biləcəyiniz meyvə maskaları\nDaha ətraflı oxu: https://www.leydi.az/deriye-qulluq-3/evde-hazirlaya-bileceyiniz-meyve-maskalari-1215\nyağlı cildlər üçün maskalar\nnormal cildlər üçün maskalar\nquru cildlər üçün maskalar


12:53 07-05-2022 261\nMayın 10-da xalqımızın Ümummilli lideri Heydər Əliyevin anadan olmasının 99 ili tamam olur. O, Azərbaycan xalqının yaddaşında qurucu və xilaskar dövlət xadimi, milli lider və xalq məhəbbətini qazanan öndər kimi qalmışdır. Xalqımızın tarixi taleyində, mənəvi, siyasi və ictimai həyatında, dövlət quruculuğunda misilsiz xidmətlər göstərən Heydər Əliyev xalqımızın milli iftixarı, ürəklərimizdə özünə yer tapan milli liderimiz, güvənc yerimiz, qürur duyduğumuz və arxa bildiyimiz böyük Azərbaycanlı idi.\nÜmummilli Lider Heydər Əliyevin adı Azərbaycan xalqının təxminən 40 illik bir dövrünü əhatə edən tarixinin simvoluna çevrilib. Müasir Azərbaycanın ötən əsrin son onilliyində kifayət qədər mürəkkəb ictimai-siyasi proseslər fonunda yenidən qazandığı dövlət müstəqilliyi və tarix baxımından elə də böyük olmayan zaman kəsiyində yüksək templər üzərində qurulmuş inkişafı da məhz ümummilli lider Heydər Əliyevin adı ilə bilavasitə bağlı olmuşdur. Hadisələrin gedişini ən azı bir neçə il qabaqlamaq, onları böyük məharətlə idarə etmək və milli maraqlar çərçivəsində inkişafa uyğunlaşdırmaq, dövrün çağrışlarına adekvat reaksiya vermək və digər fenomenal qabiliyyətləri sayəsində ulu öndər həm də müasir Azərbaycanın dünya siyasətində layiqli yer tutması üçün fundamental əsaslar yaratmışdır. Ümummilli Liderin əzmkar fəaliyyəti sayəsində suveren Azərbaycanın hərtərəfli tərəqqisinin əsası qoyulmuş, ölkəmiz istər siyasi, istər iqtisadi, istər mədəni, istərsə də inkişaf prosesinin digər vacib sahələrində özünün yeni intibah mərhələsinə daxil olmuşdur. Azərbaycan xalqının yenidən öz hüquqlarını suveren şəkildə uğurla reallaşdırması məhz Ümummilli Liderin möhtəşəm fəaliyyəti sayəsində mümkün olmuş, ölkədə milli dövlətçilik konsepsiyasının əsası yaradılmışdır. 1990-cı illərin əvvəllərindən getdikcə gərginləşən iqtisadi və siyasi böhranların qarşısı alınmış, yenicə müstəqillik əldə etmiş respublikamız iqtisadi xaos və tənəzzül dövründən çıxaraq makroiqtisadi sabitlik, dinamik inkişaf yoluna qədəm qoymuşdur.\n“Mən ömrümün qalan hissəsini də xalqıma bağışlayıram” – deyən Heydər Əliyev həyatının mənasını yalnız xalqına xidmətdə görmüş, ömrünü onun xoş, firavan gələcəyinə həsr etməkdən şərəf duymuşdur. Heydər Əliyev xalqının, mənsub olduğu millətin parlaq və işıqlı gələcəyi naminə hətta zamanla belə cəngə çıxmış və arzuladıqlarına, istədiklərinə nail olmuşdur. Bu günkü nəsl belə bir şəxsiyyətlə eyni dövrdə yaşadığına, fəaliyyət göstərdiyinə görə taleyinə və bəxtinə minnətdardır.\nAzərbaycan Respublikası Heydər Əliyev siyasəti ilə irəliləyir və yaşayır. Onun siyasi kursu dövlət müstəqilliyimizin qorunub saxlanılması və möhkəmləndirilməsi, Azərbaycanın beynəlxalq imicinin yüksəldilməsi, sosial-iqtisadi tərəqqiyə nail olması kimi ağır və taleyüklü məsələlərdə sınaqdan çıxmışdır. Bu gün ulu öndərimizin başladığı işlər onun siyasi kursunun layiqli davamçısı, Azərbaycan Respublikasının Prezidenti İlham Əliyev tərəfindən uğurla davam etdirilir.


Babəki məğlub etmiş Afşini necə edam etdilər? » YeniSözçü qəzeti\nBabəki məğlub etmiş Afşini necə edam etdilər?\nAmma bundan cəmi 3 il sonra - 841-ci ildə dəhşətli ölümə məhkum edilmişdi.\n- evində "Kəlilə və Dimnə” kitabı saxlamaqda,\nBunları ərəb tarixçisi İbn əl-Əsir "Əl-Kamil fi-t-Tarih” əsərində yazır. O, 9-cu əsrdə baş verən və İslamda sapqınlıq (zındıqlıq) ilə bağlı ən diqqətçəkən hadisələrdən sayılan həmin mühakimə və edamı belə təsvir edir.\nMəhkəmə başlayan kimi içəri pal-paltarı cırıq iki adam girir. Qazi Afşindən onları tanıyıb-tanımadığını soruşur. Afşin cavab verir ki, tanıyır: "Bunlardan biri Uşrusanadakı məscidi tikdirən müəzzin, o biri isə həmin məscidin imamıdır. Hər birinə min şallaq vurdurmuşdum. Səbəbi odur ki, mən fəth etdiyim yerlərdə xalqların öz dinlərinə sərbəst şəkildə sitayiş etmələri ilə bağlı Soğdlu sərkərdə ilə razılıq əldə etmiş və bunun şərtlərini razılaşdırmışdım. Amma bu iki nəfər Uşrusana camaatının bir bütxanadakı bütlərini çölə atıb oranı məscidə çevirməklə əhdimizi pozdular.\nSonra Afşindən soruşurlar ki, "içində allaha küfr olan” "Kəlilə və Dimnə” kitabını evində niyə saxlayır. Afşin cavab verir ki, həmin kitab ona atasından qalıb. Kitabda İran ədəbiyyatına aid parçalarla yanaşı həqiqətən də allaha küfr olan hissələr var. Amma o, yalnız ədəbiyyata aid olanları oxuyur. Bundan başqa düşünmür ki, həmin kitab insanı İslamdan sapdıra bilər.\nBundan sonra içəri bir zərdüşti rahibi girir və Afşinin boğub öldürülmüş heyvan əti yediyini söyləyir. Deyir ki, Afşin boğub öldürülmüş heyvanın ətinin İslam qaydalarına uyğun kəsilmiş heyvanın ətindən ləzzətli olduğunu düşünür və onu da bu cür ət yeməyə məcbur edib: "Hətta bir gün mənə dedi ki, bu qövmün (ərəblərin) ona iyrənc gələn adətlərinə əməl etsə də, zeytun yağı yesə də, dəvəyə və qatıra minsə də, sünnət olunmayıb”.\nAfşin bunu da etiraf edir. Deyir ki, əvvəla, rahibin kəsilmiş heyvanın ətini yeməsi onun öz dininə sadiq olmadığını göstərir. Daha sonra rahibdən soruşur: "Səni özünə yaxın bilən, öz sirlərimi bölüşən mənmiydim?” Rahib "əlbəttə” cavabını verir. Onda Afşin belə deyir: "Sən təkcə dininə yox, sözünə də sadiq deyilsən, çünki sənə etibar olunan sirri açırsan”.\nAfşini həm də onda ittiham edirlər ki, fəth etdiyi ərazilərdə yerli xalqlar ona "tanrılar tanrısı” kimi müraciət edirlər. "Müsəlman olan kəs belə ifadəni özünə rəva bilərmi? Fironluq iddiasınamı düşmüsən?” Afşin cavab verir ki, bu, həmin xalqların onun atasına, sonra isə onun özünə müsəlmanlığı qəbul etməmişdən əvvəl etdiyi müraciət forması olub, sadəcə, itaətkarlıq bildirir.\nSonra şahzadə Mazyar önə çıxır. Afşindən "bu adama məktub yazmısanmı” soruşurlar. "Xeyr” cavabı verir. Onda Mazyardan soruşurlar: "Bu adam sənə məktub yazıbmı?”. Şahzadə "bəli” deyir: "Onun qardaşı mənim qardaşım Kuhyara məktub yazmışdı ki, "məndən, səndən və Babəkdən başqa bu Bəyaz dinə (zərdüştiliyə) yardım edən qalmayıb, amma Babək axmaqlığı ucbatından özünü öldürtdü, mən ölümü hər vəchlə ondan uzaqlaşdırmağa çalışdım, amma o yenə də axmaqlığından qalmadı və özü-özünü ölümün girdabına saldı. Əgər mən həqiqətən ona qarşı olsaydım, indi mən, mənimlə bərabər süvarilərim və nəcdədlilər sənə tərəf olmazdıq. Əgər biz bir olsaq, bizimlə savaşacaq yalnız üç toplum qalar: ərəblər, məğriblilər (?) və türklər. Ərəblər .... (təhqiramiz ifadə işlədir – red.) kimidirlər, önünə qır-qırıntı atarsan, sonra da başını kəsərsən. Məğriblilər də onun başını yeyərlər. Türklərə gəlincə, onlar oxları bitincəyə qədər bir fəlakətdirlər. Oxları bitəndən sonra da atları ilə sel kimi axıb-gələrlər”.\nVə sünnət olunmamaq ittihamı. Afşindən soruşurlar ki, sünnət olunubmu. Afşin cavab verir ki, "xeyr”. Bunun səbəbini xəbər aldıqda isə deyir ki, "qorxdum ki, bədənimdən bir parçanı qoparsam, ölərəm”. Onda ona deyirlər ki, "necə olur ki, sən oxla yaralanırsan, qılınc zərbəsi alırsan və bütün bunlar sənin müharibədə iştirak etməyinə mane olmur, amma xırdaca bir dəri parçasının kəsilməsindən şikayətlənirsən...”.\n"Amma bu dedikləriniz müharibədə məcburən olur, biri də var bunu öz istəyinlə etmək”.\nBundan sonra qazi üzünü məhkəmədə iştirak edənlərə tutaraq "bu adamın işləkləri sizin önünüzdə məlum oldu” deyərək Aşfinin həbsə atılması barədə qərarını elan edir. Xəlifə isə əmr edir ki, Afşinə o qədər az yemək verilsin ki, həbsə ölsün.\nAfşinin evindəki axtarış zamanı, deyilənə görə, qiymətli daş-qaşla bəzədilmiş bütlər, "Kəlilə və Dimnə” kitabı və "onun gerçək inanclarından xəbər verən” başqa kitablar çıxır. Aclıqdan öləndən sonra başqalarına görk olsun deyə onun meyiti əvvəl asılır, sonra isə evindən çıxdığı deyilən bütlər də üzərinə atılaraq yandırılır.\nAhmet Yaşar Ocak-ın "Osmanlı toplumunda zındıqlar və mülhidlər” kitabından


"WhatsApp"da MÖHTƏŞƏM YENİLİK - İki sahil\n09 avqust 2019 13:49\nDünyanın ən məşhur mesajlaşma proqramı olan "WhatsApp" tətbiq edəcəyi növbəti yeniliklə istifadəçilərini sevindirəcək.\n"İki sahil" Redaktor.az-a istinadən bildirir ki, proqrama İnstaqram-ın ən sevilən özəlliyi olan "Boomerang" əlavə olunacaq. Nəticədə istifadəçilər çəkdikləri qısa videolara "Boomerang"la sürət verə biləcəklər.\nYenilik təqribən 7 saniyəlik videolarda istifadə olunacaq. Hazırlanan videolar həm göndəriləcək, həm də proqramın "Hekayə" hissəsində paylaşıla biləcək.\nHazırda sınaq mərhələsində olan yeniliyin əvvəl "iOS", daha sonra isə "Android" istifadəçilərinin ixtiyarına veriləcək. Yeniliyin nə vaxt istifadəyə veriləcəyi hələ ki məlum deyil.


Fəaliyyət | AIF\nCategory Archives: Fəaliyyət\nStartap Azərbaycan2016 təqdimat mərasimi keçirilib\nBu gün Holiday İnn otelində Startap Azərbaycan 2016 layihəsinin yekun təqdimat mərasimi və “Startap Azərbaycan 2016” milli konfransı keçirilib.\nAzərbaycan İnternet Forumunun prezidenti, Startap Azərbaycan Təşkilat Komitəsinin təmsilçisi Osman Gündüz tədbiri açaraq Startap Azərbaycan çərçivəsində keçiriləcək yekun tədbirlər haqqında məlumat verib. Continue reading →\nPosted in Fəaliyyət\nBakıda İnternet idarəçiliyi mövzusunda konfrans keçirilib- Fotolar\nBakıda Avropa İttifaqı və Avropa Şurasının dəstəklədiyi İfadə Azadlığı və Media Azadlığı layihəsi çərçivəsində “İnternet və İnsan Hüquqları” mövzusunda konfrans keçirilib. Konfrans RYTN, Azərbaycan İnternet Forumu və Mətbuat Şurası ilə əməkdaşlıq çərçivəsində keçirilir.\nİnternet və insan hüquqları mövzusunda müzakirələr olacaq\nSabah Bakıda İnternet idarəçiliyi, İnternet və insan hüquqları mövzusunda Konfrans keçiriləcək.\nMilli İnternet Mükafatı – Milli Net 2015 qaliblərinin təqdimat mərasimi keçirilib\nBu gün -17 dekabr tarixdə Bakı Biznes Mərkəzində Milli İnternet Mükafatı – Milli Net 2015 qaliblərinin təqdimetmə mərasimi keçirilib\nTəqdimat mərasimində artıq 7-cı il keçirilən Milli Net 2015 müsabiqəsinin cari il üçün qalibləri elan olunub. Continue reading →\nAzərbaycan İnternet Forumu bildirir ki, ötən gün, 16 noyabr tarixdə bütün ölkə ərazisində internet təchizatı sahəsində ciddi problem yaranıb. Ölkə ərazisinin böyük bir hissəsində 6 saat müddətində internet olmayıb. Bu müddət ərzində daimi onlayn əlaqə tələb olunan müəssisə və təşkilatların, dövlət və özəl sektorun, xüsusi əhəmiyyətli qurumların, internet media qurumlarının, bank sektorunun fəaliyyətində ciddi problemlər yaşanıb. Continue reading →\nAzərbaycan İnternet Forumu bildirir ki, son günlərdə Ermənistan-Azərbaycan dövlət sərhədində və qoşunların təmas xəttində yaranmış gərginliklə bağlı milli infromasiya resurslarımız, xüsusilə də İnternet media resurslarının normal fəaliyyəti üçün təhlükələr artıb . Populyar və ictimai rəyə real təsirə malik internet media qurumalrının dayanıqlı fəaliyyəti üçün daha ciddi təhlükələr ola bilər. Continue reading →\nStartup Azərbaycan 2014 layihəsinin yekun təqdimat mərasimi və “Startup Azərbaycan 2014″ Milli Konfransı keçirilib.\nStartup Azərbaycan yekun təqdimat mərasimi və “Startup Azərbaycan 2014” Milli Konfransı keçirilib\n3 iyul Park Inn Otelində Startup Azərbaycan 2014 layihəsinin yekun təqdimat mərasimi və “Startup Azərbaycan 2014” Milli Konfransı keçirilib. Continue reading →\nStartup Azərbaycan Müsabiqəsində iştirak edən startup komandaları üçün Təlim keçirilib.\nStartup Azərbaycan Müsabiqəsinə buraxılan 28 startup komandaları üçün Təlim keçirilib.\nStartup Azərbaycna TK üzvü, Azərbaycan İnternet Forumunun prezidenti Osman Gündüz və YT\nParkın təmsilçisi Ülvi Aslanov Təlimlərin açılışını edərək onun məqsədi haqqında məlumat veriblər. Continue reading →\nStartup Azərbaycan Müsabiqəsində iştirak edən startupçılar üçün Təlimlər keçiriləcək\nStartup Azərbaycan Müsabiqəsində iştirak edən startup komandaları üçün 7 iyun tarixdə YT Parkda xüsusi Təlimlər təşkil olunacaq.\nTəlimdə startup komandaları üçün biznes-planların yazılması, onların İnvestorlar üçün təqdimatlar hazırlaması, komanda ilə işləmək qaydaları, bazarın dəyərləndirilməsi sahəsində bilik və bacarıqlar əldə edəcəklər. Continue reading →


Prezidentdən məmurlara TAPŞIRIQ » Asiya.az Informasiya Agentliyi\n“Bütün planlarımızı həyata keçirmək üçün iqtisadiyyatımızı gücləndirməliyik. Növbəti illərdə bu istiqamətdə əlavə addımlar atılacaq”.\nAsiya.az xəbər verir ki, bunu Yeni Azərbaycan Partiyasının (YAP) VI qurultayında çıxış edən Azərbaycan prezidenti İlham Əliyev deyib.\nO qeyd edib ki, son iki il ərzində çox ciddi iqtisadi islahatlar aparılıb. “Əvvəlki illərdə də aparılıb. Ancaq son iki il ərzində daha fəal və daha səmərəli islahatlar aparılıb. Bu islahatlar imkan verdi ki, biz ağır vəziyyətdən, neftin qiymətinin kəskin şəkildə aşağı düşməsi nəticəsində yaranmış vəziyyətdən çıxa bilək və çıxmışıq da. Bu gün ölkə iqtisadiyyatı öz templərini artırır. Növbəti illərdə islahatlar mütləq davam etdiriləcək. İndi bəzi suallar səslənir və hətta beynəlxalq ekspertlər maraqlanırlar ki, indi neftin qiyməti bir qədər qalxıb, bəs bu, apardığımız islahatlara təsir edəcək, ya etməyəcək? Bəlkə siz indi islahatları o qədər fəallıqla aparmayacaqsınız. Qətiyyən belə deyil. Mən bir daha demək istəyirəm ki, neftin qiymətinin artması, sadəcə olaraq, bizim valyuta ehtiyatlarımızı artıracaq. Ancaq bütün hökumət qurumları elə işləməlidirlər ki, sanki bizdə neft amili yoxdur. Ona görə biz gələcək iqtisadi inkişafımızı qeyri-neft sektorunun inkişafında görürük. Neft sektoru, sadəcə olaraq, bizə əlavə maliyyə resursu yaradacaq ki, bu da öz növbəsində, bizim siyasi resurslarımızı da gücləndirir. Bu da təbiidir. Ölkə iqtisadiyyatının dayanıqlı inkişafını ancaq bu amillər - qeyri-neft sektoru, sahibkarlıq, idarəetmədə aparılan və aparılacaq islahatlar müəyyən edəcək. Ona görə iqtisadiyyatın şaxələndirilməsi, mütərəqqi beynəlxalq təcrübənin Azərbaycana gətirilməsi, maliyyə, fiskal siyasətində ən qabaqcıl texnologiyalardan istifadə etməyimiz inkişafımız üçün əsas amillər olacaq”.\nDövlət başçısı bildirib ki, bu siyasət artıq öz nəticəsini verib: “Keçən ilin iqtisadi göstəriciləri göstərdi və sübut etdi ki, biz düzgün yoldayıq. Qeyri-neft sektorumuz, iqtisadiyyatın qeyri-neft sektoru 2,7 faiz, sənayedə qeyri-neft sektorunun artımı 3,7 faiz, kənd təsərrüfatı 4,1 faiz, valyuta ehtiyatlarımız 4,5 milyard dollar artıb. Bu ilin yanvar ayının nəticələri də mənə məruzə edildi. Bu barədə də demək istəyirəm. Bu, göstərir ki, mən əvvəlki aylarda dediyim kimi, 2018-ci il sürətli inkişaf ili olacaq. Beləliklə, yanvar ayında Azərbaycanda ümumi daxili məhsul 2 faiz, qeyri-neft iqtisadiyyatımız təxminən 4 faiz, sənaye istehsalı 1,5 faiz, qeyri-neft sektorunda sənaye istehsalı 8,7 faiz artıb. İnflyasiya birinci ayda 5,5 faizdir, əhalinin pul gəlirləri 11 faizdən çoxdur. Yəni, əhalinin gəlirləri inflyasiyanı iki dəfə üstələyir. Bu ilin yanvar ayında bizim valyuta ehtiyatlarımız 2 milyard dollar artıb və bu gün valyuta ehtiyatlarımız 44 milyard dollar təşkil edir. İlin əvvəlidir. Mən əminəm ki, 2018-ci il sürətli inkişaf ili olacaq və ondan sonrakı bütün illərə çox güclü təkan verəcək. Kənd təsərrüfatında, sənaye sahəsində indi həyata keçirilən layihələr tezliklə, bir-iki il ərzində öz bəhrəsini verəcək”.\nPrezident qeyd edib ki, Azərbaycan indi nəhəng enerji layihələri icra edir: “Bu da qarşıda duran əsas vəzifələrdən biridir. Biz Cənub Qaz Dəhlizini vaxtında təhvil verməliyik, bunu edəcəyik. Bütün maliyyə resursları təmin edilib, həm Azərbaycan, həm beynəlxalq banklar tərəfindən. Müəyyən yubanmalar olub, onlar da aradan götürüldü. Çünki Cənub Qaz Dəhlizi həm bizim üçün, həm də Avropa üçün strateji əhəmiyyətə malik olan bir layihədir. Azərbaycan öz liderlik missiyasını uğurla icra edir. Biz bu tarixi layihəni - 7 ölkəni, qitələri birləşdirən, 3500 kilometr məsafəsi olan və dənizin altından, dağların başından keçən qaz kəmərini uğurla həyata keçiririk. “Şahdəniz-2” layihəsindən yaxın zamanlarda qaz çıxarılacaq. Onu da deməliyəm ki, Cənub Qaz Dəhlizi, yəni, qaz kəməri artıq qazla təmin edilir. Bu, tarixi layihədir və ölkəmizin uğurlu, dayanıqlı inkişafı üçün əsas resurs bazasıdır. Qeyd etdiyim kimi, “Azəri-Çıraq” yatağının istismarının uzadılması haqqında da tarixi qərar qəbul edilib. Ona görə bundan sonra da neft-qaz sektorunda Azərbaycan uğurla inkişaf edəcək. Ancaq yenə də deyirəm, gələcək fəaliyyətimiz üçün bu, bizdə bir rahatlıq hissi yaratmamalıdır. Biz fəal işləməliyik, qeyd etdiyim kimi, bu, sadəcə olaraq, bizim üçün əlavə maliyyə və siyasi resursdur. Bu gün biz beynəlxalq arenada bütün məsələlərlə bağlı öz sözümüzü deyirik. Nəyə görə? Əlbəttə ki, güclü siyasi iradəyə görə, cəsarətli siyasətə görə, amma, eyni zamanda, maliyyə imkanlarımıza görə. Əgər bu imkanlar olmasaydı, əgər biz bəzi ölkələr kimi, xarici donorlardan asılı olsaydıq, əgər biz yoxsul, səfil Ermənistan kimi ona-buna dilənsəydik, onda əlbəttə ki, bizim müstəqil siyasət aparmaq imkanımız da olmaya bilər, yaxud da ki, bu imkanlar məhdud ola bilərdi. Ona görə iqtisadi güc, maliyyə resurslarımız siyasi müstəqilliyimizi də möhkəmləndirir”.


Əmanətlərin Sığortalanması Fondu üzv-bankların siyahısını açıqlayıb\nBiznes və iqtisadiyyat xəbərləri 15 Avqust 2007 11:09 (UTC+04:00)\nAzərbaycan, Bakı / Trend / Əmanətlərin Sığortalanması Fonduna 30 bank üzvdür. Bu barədə fonddan bildiriblər. Onların arasında "Xalq bank", "AtaBank", Azərbaycan Beynəlxalq Bankı, Mikromaliyyələşdirmə bankı, "Azərdəmiryolbank", "Melli İran Bankı", "Azər-Turk Bank", "Bank of Azerbaijan", "Bank of Baku", "Bank Respublika", "Kapital Bank", "BANK STANDARD", "Azeriqazbank", "Muganbank", "Nikoyl", "Pakistan Milli Bankı"nın filialı, "Rabitabank", "Royal Bank of Baku", "Texnikabank", "Turanbank", "UNİBank " kommersiya bankı, "Yapı Kredi Bank Azerbaijan", "Zaminbank", "Parabank" səhmdar kommersiya bankı, "Gəncə" səhmdar kommersiya bankı, "Amrahbank" səhmdar bankı, "United sredit bank", "Azerneqliyyatbank", Atrabank və "Dekabank" var.\nBanklar tərəfindən ödənilən üzvlük haqqı 10 min manat təşkil edir. Hər bir üzv-banka müvafiq şəhadətnamə verilir. Azərbaycanın hüdudlarından kənarda yerləşən bankların filiallarındakı əmanətlər sığorta olunmayacaq və onlarla bağlı kompensasiya ödənilməyəcək.\nAzərbaycanın "Əmanətlərin sığortalanması haqqında" qanununa əsasən, əgər üzv-bank məcburən bağlanılsa, bankrot elan edilsə, yaxud da məhkəmənin qanunvericiliyə əsasən əmanətlərlə bağlı öhdəliklərə moratoriyin tətbiqi haqda qərarı qüvvəyə minsə, fond əmanətçiyə kompensasiyanın ödənilməsinə dair təminat verəcək.\nBankrot olan bankın əmanətçiləri qaydalara əsasən, il ərzində fonda müraciətlərini ünvanlaya bilərlər. Müraciətin verilməsindən 90 gün ərzində əmanətçiyə kompensasiya ödənilməlidir. Bütün hallarda elanın çap olunmasından beş il ərzində əmanətçinin kompensasiyanın alınmasına dair hüququ qalır.


Jurnalistlər üçün inşa edilmiş ikinci binadakı mənzillərin açarları və sənədləri sahiblərinə təqdim edilib | ATV Foto\nXəbərin tarixi: 30.01.2018 12:50\nAzərbaycan Respublikasının Prezidenti İlham Əliyevin Sərəncamı ilə jurnalistlər üçün tikilmiş ikinci binadan mənzil almış KİV nümayəndələrinə yanvarın 30-da sənədlərin və açarların təqdim edilməsi mərasimi keçirilib.\nATV.az AZƏRTAC-a istinadən xəbər verir ki, Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun (KİVDF) təşkilatçılığı ilə keçirilən tədbirdə Prezidentin ictimai-siyasi məsələlər üzrə köməkçisi Əli Həsənov iştirak edib.\nKİVDF-nin icraçı direktoru Vüqar Səfərli tədbirdə çıxış edərək jurnalistlər üçün tikilən ikinci binanın ötən ilin iyulunda Prezident İlham Əliyevin iştirakı ilə istifadəyə verildiyini diqqətə çatdırıb, bu gün mənzillərin sənədlərinin və açarlarının sahiblərinə təqdim olunacağını vurğulayıb. Mənzillərin artıq yaşayış üçün tam hazır olduğunu deyən V.Səfərli jurnalistləri təbrik edib. KİVDF-nin icraçı direktoru dünyada analoqu olmayan belə bir nəcib təşəbbüsə görə bütün jurnalistlər adından Azərbaycan Respublikasının Prezidenti İlham Əliyevə dərin minnətdarlığını bildirib.\nAzərbaycan Respublikası Prezidentinin ictimai-siyasi məsələlər üzrə köməkçisi Əli Həsənov jurnalistlərə təbriklərini çatdıraraq, dövlətimizin başçısının ölkəmizdə mətbuata və jurnalistlərə daim yüksək diqqət və qayğı göstərdiyini vurğulayıb.\nSon illər bəzi üzdəniraq jurnalistlərin Azərbaycanda media siyasətinin “iflasa uğraması” barədə əsassız fikirlərlə çıxış etdiklərini təəssüf hissi ilə qeyd edən Əli Həsənov həmin şəxslərin Avropanın müəyyən mərkəzləri tərəfindən ayrılan qrantlar aldıqlarını və onların maraqlarına xidmət etdiklərini bildirib. Bu günlərdə həmin jurnalistlərin TAP layihəsi əleyhinə Avropada təşkil edilən aksiyalarda iştirak etdiklərini deyən Əli Həsənov bütün bu əməllərə jurnalistlərimizin layiqli cavab verməli olduqlarını deyib.\nƏsası “Əkinçi” qəzeti ilə qoyulan Azərbaycan mətbuatının sağlam təməl üzərində inkişaf etdiyini bildirən Prezidentin köməkçisi deyib ki, media sağlam cəmiyyət formalaşdırmalı, vətəndaşlarda Vətənə, dövlətə məhəbbət hissi aşılamalıdır.\n1998-ci ildə ulu öndər Heydər Əliyevin Fərmanı ilə mətbuat üzərində nəzarətin tamamilə ləğv edilməsinin Azərbaycanda azad medianın inkişafında mühüm rol oynadığını deyən Əli Həsənov bildirib ki, Prezident İlham Əliyev hakimiyyətinin ilk günlərindən Ümummilli Liderin mətbuata qayğı siyasətini uğurla davam etdirir.\nPrezidentin köməkçisi deyib ki, bu gün Azərbaycanda media ilə münasibətlər şəffaf şəkildə - Azərbaycan Mətbuat Şurası vasitəsilə nizamlanır. Azərbaycan dünyada yeganə ölkədir ki, jurnalistlər üçün dövlət vəsaiti hesabına mənzillər tikilib onların istifadəsinə verilir. Dövlətimizin başçısı Davosdakı müzakirələrdə də Azərbaycanda internetin, mətbuat azadlığının, siyasi fəaliyyət azadlığının tam şəkildə təmin olunduğunu bəyan etdi. Bu gün Azərbaycanda yazılı mediaya da yüksək qayğı göstərilir. Çünki yazılı media hər bir ölkənin salnaməsini yaradır. Bu gün ölkəmizdə yazılı media Azərbaycan cəmiyyətinin müxtəlif sahələrdə zəngin irsinin qorunmasına xidmət edir. Məhz bu baxımdan Azərbaycanda da yazılı mediaya diqqət göstərilir.\nBildirilib ki, 2008-ci ildə KİVDF-nin yaradılması ilə Azərbaycanda mətbuata dövlət qayğısının şəffaf şəkildə həyata keçirilməsinə imkan verən mexanizm formalaşdırıldı. Bütün bunlar Azərbaycanda media siyasətinin iflasa uğradığını deyənlərin necə qərəzli olduqlarını sübuta yetirir. Odur ki, biz Prezident İlham Əliyevin media, siyasi plüralizm siyasətini ölkəmizin mühüm uğurlarından biri kimi dəyərləndiririk və bu nailiyyətlərə qarşı yönəlmiş böhtanları qəbul etmirik.\nAzərbaycan Respublikasının Prezidenti İlham Əliyevin jurnalistlərə təbriklərini çatdıran Əli Həsənov bildirib ki, dövlətimizin başçısı insanların, o cümlədən jurnalistlərin problemlərinin dövlət tərəfindən həll edilməsinə xüsusi diqqət yetirir. Azərbaycan Prezidentinin bu nəcib təşəbbüsləri, dövlətimizin uğurla həyata keçirdiyi nəhəng layihələr, o cümlədən TANAP, TAP və s. layihələr Azərbaycan xalqının, vətəndaşlarımızın maraqlarına xidmət edir.\n2018-ci ilin ölkəmizdə “Azərbaycan Xalq Cümhuriyyəti İli” elan edildiyini, həmçinin bu il növbəti prezident seçkilərinin keçiriləcəyini xatırladan Əli Həsənov deyib ki, KİV nümayəndələri bununla əlaqədar təşkil olunacaq tədbirlərdə, ölkəmizin uğurlarının təbliğində, eləcə də prezident seçkilərində yüksək fəallıq nümayiş etdirəcək, jurnalistlərin dostu olan dövlətimizin başçısının ətrafında sıx birləşəcəklər.\nSonra Əli Həsənov mənzillərin sənədlərini və açarlarını jurnalistlərə təqdim edib.\nBaxış sayı: 1136\nBaxış sayı: 9385


Koronavirusdan müalicə alanlar! - Qan sulandırıcı istifadə edərkən nə yemək olmaz? | TurpKimi.com\nKoronavirusdan müalicə alanlar! - Qan sulandırıcı istifadə edərkən nə yemək olmaz?\nKoronavirus qanı qatılaşdırmaq xüsusiyyətinə malik bir xəstəlikdir. Ona görə də bu xəstəliyə yoluxanlara həkimlər aspirin başda olmaqla qansulandırıcı dərmanlar təklif edirlər.\n26.02.2022 15:21 2 dəq oxuma\nYaxşı, bu dərmanlardan istifadə edərkən, xüsusilə hansı qidaların qəbulunda diqqətli olmaq lazımdır? Qan sulandıran qidalar nələrdir?\nTürkiyənin kardiologiya üzrə mütəxəssisi prof. Dr. Nuri Kurtoğlunun bu barədə bölüşdüyü məlumatları Turpkimi.com olaraq oxucularımızın diqqətinə çatdırırıq.\nQan sulandırıcı istifadə edərkən yediyimiz bəzi qidalar qanaxmalara belə səbəb olur.\nSalisilik turşusu ilə zəngin olan albalı, itburnu, qarağat, gilas, gilənar kimi qırmızı meyvələr və qış fəslinin məşhur təamı portağal və naringi, ananas qanı sulandıran, durulaşdıran xüsusiyyətə malikdir. Bunlar mədə və sidik yolu qanaxmasından tutmuş daha ölümcül kəllə daxili qanaxmalara səbəb ola bilər.\nBu meyvələri istehlak edərkən miqdarına fikir vermək və həddindən artıq qəbulundan açınmaq lazımdır. Bəzi tərəvəzlərin də tərkibində qan sulandıran maddələr var. Sarıkök, zəncəfil, kəklikotu, nanə bu qidalar sırasındadır.\nQan sulandırıcıların qanı nə qədər sulandırdığı periodik olaraq qan testi ilə müəyyən edilir. Bu meyvə və tərəvəzləri istehlak edənlər testi tez-tez etməlidirlər. Əgər dərman içirsinizsə, INR testinizi mütləq etdirin.\nSidik və mədə qanaxmaları, sidiyin rəngində dəyişikliklər, ağızdan və burundan qan gəlməsi, böyük bayırda qan görünməsi bizi daxili qanaxmanın olduğu haqda şübhə yaradır. Xüsusilə varfarin natrium istifadə edən xəstələr INR adlı testi müəyyən vaxtlarda etməlidirlər.\nDərman yerinə albalı istehlak etməyin\nDərman istifadə etmədən meyvə ilə bu təsiri təmin etmək mümkün deyil. Dərmanların bəzi xroniki xəstələrdə istifadə edilməsi vacibdir. "Dərman yerinə bu işi meyvə və tərəvəzlə təmin edə bilərik" kimi ifadələr doğru və məntiqli bir yanaşma deyil.\nKoronavirusun qanı qatılaşdırma təsiri həkimləri qan sulandırıcıdan, xüsusilə aspirindən istifadə etməyə məcbur edir. Həkim nəzarətində və nəzərdə tutulan müddətdə bu dərmanlardan istifadə etmək lazımdır.\nMən kardioloq olaraq ürək və damar xəstəliyi olan xəstələrdə infarkt və iflicin qarşısını almaq üçün aşağı dozada aspirin təklif edirəm.\nBu dərmanlarla iflici 50 faiz,infarktı isə 30 faiz önləmək olur. Ancaq bu dərmanlardan həkim tövsiyəsi ilə istifadə etmək lazımdır.\nOynaq xəstəlikləri və qut xəstəliyi olanlar albalı, gilas yesin, çünki...\nAspirin kimi albalının da qan sulandırıcı təsiri var. Albalının özü bədəndən toksinləri uzaqlaşdırarkən isti suda gözlədilən qurudulmuş albalı sapları da şişkinliyi yatızdırır. Bu meyvənin antioksidant tutumu yüksəkdir. Antioksidant tutumu yüksək olan və xüsusilə qırmızı meyvələr toxumalardakı iltihablanmanın qarşısını alır.\nBu təsiri göstərən qidalar immuniteti gücləndirər və şişkinliyin yaranmasına mane olar. İnsana görə fərqli miqdarda qəbul etmək lazımdır, məsələn, gündəlik 2-3 boşqab meyvənin bir və ya iki boşqabı albalıya ayrıla bilər; bu ortalama 15-20 ədəd albalı deməkdir. Xüsusilə oynaq problemləri və qut xəstəliyi olanlar şəfanı albalıda axtarsın.


Bu dibçəkdən hər evdə olmalıdır - saglamliq xeberleri saglam olmaq mualice yollari 2022\nBütün qadınlar evlərində dibçək yetişdirməyi xoşlayırlar. Evdə saxlanılan hər bir dibçəyin özünəməxsus gözəlliyi və ya ətri olur.\nDibçək çiçəkləri evə səkitlik, gözəllik və xoş atmosfer bəxş edir. Astroloqlar hər bir çiçəyin evin atmosferinə bir cür təsir etdiyini qeyd edirlər. Onların dediklərinə görə bəzi dibçək gülləri evlərə neqativ, bəziləri isə pozitiv təsir göstərir. Onların dediklərinə görə hətta, bəzi dibçək gülləri evə həşərat yığılmasına, bəziləri isə ev sahibinin xoşlamadığı "qonaqları" evdən uzaqlaşdırmağa qadirdir.\nEvdəki atmosferə təsir edə bilən dibçəklərdən biri də ətirşahdır. Mütəxəssislər ətirşah bitkisindən hər evdə saxlamağı məsləhət bilir. Bu bitkinin evdə becərilməsini vacib edən 9 səbəbi bunlardır:\n9. Parapsixologiyada ətirşahın biosahəsi olduğu iddia edilir. Bu səbəbdən də ətirşah bəslənən evdə onkoloji xəstələrin olmadığı söylənilir./Milli.Az\nSağlamlıq Baxılıb: 651 Tarix: 12 may 2022\nsonxeber.az reseptler qis geyimləri 2022 geyim dəbləri valideyn ovlad munasibetleri qadın gavali haqqinda bürclər kosmetika sekın netıcesı hakışta


20:30 AZ | RUS | ENG\nNaxçıvan Hərbi Qarnizonunun Təlim-Tədris Mərkəzində komanda-qərargah təlimləri keçirilir.\nAprelin 18-də Əlahiddə Ümumqoşun Ordunun Təlim-Tədris Mərkəzində Naxçıvan Hərbi Qarnizonu Qoşunlarının uzlaşdırılmış plan üzrə kompüter dəstəkli komanda-qərargah təlimi keçirilmişdir.\nNaxçıvan Muxtar Respublikası Ali Məclisinin Sədri Vasif Talıbov təlimi izləmişdir.\nƏlahiddə Ümumqoşun Ordu komandanı, general-leytenant Kərəm Mustafayev Ali Məclisin Sədrinə raport vermişdir.\nƏlahiddə Ümumqoşun Ordunun hərbi hissələri üçün alınmış xidməti avtomobillərə baxış olmuşdur. Qeyd olunmuşdur ki, hərbi hissələr müasir döyüş texnikaları ilə yanaşı, həm də xidməti avtomobillərlə təmin olunur. Yeni alınmış 10 ədəd "NİVA" markalı xidməti avtomobil hərbi hissələrin komandir və rəis heyətinin istifadəsinə veriləcəkdir.\nSonra təlim başlamışdır.\nMəlumat verilmişdir ki, Naxçıvan Hərbi Qarnizonu Qoşunlarının hücum əməliyyatlarının qarşılıqlı əlaqəsini koordinasiya etmək, döyüşə və səfərbərliyə hazırolma səviyyəsini artırmaq məqsədi ilə yaradılmış Təlim-Tədris Mərkəzinin Simulyasiya Mərkəzi 81 kompüterdən, ümumilikdə isə 20 otaqdan və təlim nəticələrinin təhlil edilməsi üçün 90 yerlik zaldan ibarətdir. Simulyasiya Mərkəzinin əsas üstünlüyü burada birtərəfli təlimlərlə yanaşı, ikitərəfli üçpilləli təlimlərin də keçirilməsi, bölük, tabor və briqada səviyyəsində real vaxt rejimində fəaliyyət göstərməsidir. Kompüter dəstəkli komanda-qərargah təlimlərinin keçirilməsinin əsas məqsədi komandir və qəraragah zabitlərinin bilik və bacarıqlarının təkmilləşdirilməsi, eləcə də onların əməliyyatın planlaşdırılması və vəziyyətin qiymətləndirilməsi üzrə bacarıqlarının inkişaf etdirilməsindən ibarətdir.\n"Sakarya" və "Qasırğa" yaylım atəşli reaktiv sistemlərin simulyasiya sinfi avtomatlaşdırılmış idarəetmə sistemi ilə təchiz olunmuşdur. Tədris sinfi 6 döyüş maşınından, batareya komandirinin idarəetmə maşınından, meteomaşını simulyasiya edən kompüterdən, məşğələ rəhbərinin iş yerinin kompüterindən və şəbəkə mərkəzindən ibarətdir. Burada dvizion və batareya tərkibində atəş hazırlıqlarının hazırlanması və döyüş maşınlarının avtomatik olaraq hədəfə tuşlanması şəxsi heyətə öyrədilir.\nDöyüş və piyada döyüş maşınları "BMP2" və "BMP3", "T72" və "T90" trenajorlarda idarə edilmiş və müxtəlif döyüş tapşırıqları yerinə yetirilmişdir. Tank əleyihinə bölmələr üçün nəzərdə tutulan "SPİKE-LR"və "SPİKE-ER" daxili otaq trenajorları operator və təlimatçı stansiyaları olmaqla 2 hissədən ibarətdir. Bu da məşğələ zamanı təlimatçıya bütün atəş ardıcıllığını izləməyə, atışdan əvvəl və sonra ərazi görüntüsünü müşahidə etməyə imkan verir. Həmçinin kompüterdə döyüş sahəsinin simulyasiya olunmuş görüntüsü əks olunur.\nQeyd olunmuşdur ki, tank əlehinə məşq qurğuları döyüş sahəsinin simuliyasiya olunmuş görüntüsündə hərəkətsiz və hərəkət edən hədəflərə döyüş raketlərindən istifadə etmədən atəş tapşırıqlarının yerinə yetirilməsini təmin edir. Eyni zamanda atəş tapşırıqları yerinə yetirilərkən hədəfi izləməyə imkan yaradır, fərdi və manqa tərkibində tapşırığın yerinə yetirilməsini qiymətləndirir. Kompüterli artilleriya sinfində divizion və batereya tərkibində sutkanın işıqlı və qaranlıq vaxtında döyüş sursatı sərf etmədən atəş tapşırıqları icra edilmişdir. Artileriyanın taktika sinfində isə zabit heyəti ilə sinif şəraitində taktiki məşğələlər keçirilmiş, taktiki qrup çalışmaları yerinə yetirilmiş, taktiki və komanda-qərargah təlimlərinin keçirilməsindən əvvəl zabitlərin hazırlanması və taktiki hazırlıqdan məqbulların qəbul edilməsi prosesi həyata keçirilmişdir.\nKompüterlə və digər avadanlıqlarla təmin olunmuş "Qvozdika" simulyasiya sinfində avtomatlaşdırılmış idarəetmə sistemi ilə divizion və batareya tərkibində hədəf göstəriciləri müəyyən edilmişdir. Tibbi hazırlıq, avtomobil texnikası, zirehli texnikaların idarəedilməsi, raket artilleriya silahları, qarovul, kəşfiyyat, hərbi topoqrafiya, kütləvi qırğın silahlarından mühafizə, rabitə, mühəndis və hava hücumundan müdafiə siniflərində də müvafiq sahələr üzrə məşğələlər keçirilmişdir. Xüsusi proqramla təchiz edilmiş əsas və arxa komanda məntəqələri, artilleriya qruplaşması, təminedici bölmələr, bölük komandirləri və tabor qərargahları sinflərində keçirilən ikitərəfli təlimlərdə də məqsədə nail olunmuşdur. Naxçıvan Qarnizonu Qoşunlarının uzlaşdırılmış kompüter dəstəkli komanda-qərargah təliminin nəticələri hakimlər qrupu tərəfindən dəyərləndirilmiş, toplanan məlumatlar və əldə olunmuş nəticələr təhlil edilmişdir.\nQarnizonda yerləşən birləşmə və hissələrin xidməti sənədləri və tədris üçün əyani vəsaitlər hərbi mətbəədə hazırlanır. Bu günə qədər birləşmə və hissələr üçün 10 mindən artıq xidməti istifadə üçün kitab və jurnal hazırlanmışdır. Təlim-Tədris Mərkəzinin zəngin kitabxanası vardır. Bildirilmişdir ki, hazırda kitabxanada 18 min müxtəlif ədəbiyyat şəxsi heyətin istifadəsinə verilib.\nAli Məclisin Sədri nəzəri dərslərin real ərazi maketləri üzərində keçirilməsi, uzlaşmış təlim və məşğələlərinin nəticələrinin qarşılıqlı təhlil və müzakirə olunması barədə tapşırıqlar vermişdir.\nSonra "Naxçıvan Hərbi Qarnizonu Qoşunlarının 2019-cu tədris ilinin Uzlaşma Planı" üzrə görülən işlərin nəticələrinə həsr olunmuş müşavirə keçirilmişdir.\nNaxçıvan Əlahiddə Ümumqoşun Ordu komandanı, general-leytenant Kərəm Mustafayev çıxış edərək demişdir ki, "Naxçıvan Hərbi Qarnizonu Qoşunlarının 2019-cu tədris ilinin Uzlaşma Planı"na əsasən brinci tədris rübündə əsas səylər motoatıcı, tank, artilleriya, xüsusi təyinatlı və hava hücumundan müdafiə bölmələrinin döyüş hazırlığı səviyyəsinin yüksəldilməsinə, eləcə də, hərbi qulluqçuların praktiki vərdişlərinin təkmilləşdirilməsi istiqamətində həyata keçirilən tədbirlərə yönəldilmişdir. Təlim və məşğələlərdə Əlahiddə Ümumqoşun Ordunun birləşmə və hissələrinin hərbi qulluqçuları ilə yanaşı, "Naxçıvan" Əlahiddə Sərhəd Diviziyası, "Naxçıvan" Əlahiddə Əməliyyat Briqadası və Naxçıvan Muxtar Respublikası Fövqəladə Hallar Nazirliyinin Mülki Müdafiə alayının hərbi qulluqçuları da iştirak etmişlər. 2019-cu ilin birinci rübündə 8-i ərazidə, 8-i isə kompüter dəstəkli olmaqla 16 briqada komanda-qərargah təlimi, 3 komanda-qərargah səfərbərlik təlimi, 2 qərargah məşqi, idarəetmə məntəqələrinin açılması üzrə komanda-qərargah məşqi, təyyarə və vertolyotların 50 saatdan artıq təlim-məşq və xüsusi tapşırıq uçuşu keçirilmişdir.\nQeyd olunmuşdur ki, tədris rübündə müxtəlif ixtisaslar üzrə 1955 müddətli həqiqi hərbi xidmət hərbi qulluqçusu hazırlanmışdır. Hazırda "Müddətdən artıq həqiqi hərbi xidmət hərbi qulluqçuların hazırlığı kursu"nda 309 kursant, "Gizir hazırlığı kursu"nda isə 82 kursant təhsil alır. Rüb ərzində qarnizonun birləşmə, hissə və bölmələrinin cəlb edilməsi ilə müxtəlif ixtisaslar üzrə 20 yarış, 12 müsabiqə keçirilmişdir. Silah və texnikaların təmiri, texniki qulluq, şəxsi heyətin tibbi müayinəsi və qidalanması da diqqətdə saxlanılmışdır. Kərəm Mustafayev yaradılan şəraitə və göstərilən dəstəyə görə Naxçıvan Hərbi Qarnizonu Qoşunlarının şəxsi heyəti adından Ali Məclisin Sədrinə minnətdarlıq etmişdir.\nNaxçıvan Muxtar Respublikası Ali Məclisinin Sədri Vasif Talıbov müşavirədə çıxış edərək demişdir: Azərbaycan Respublikası Prezidentinin 2013-cü il 18 dekabr tarixli Fərmanına əsasən Əlahiddə Ümumqoşun Ordunun yaradılması ilə Naxçıvanın müdafiə potensialının və hərbi hissələrin döyüş hazırlığının daha da yüksəlməsinə əsaslı zəmin yaranmışdır. Ötən il Əlahiddə Ümumqoşun Ordu tərəfindən həyata keçirilən uğurlu Günnüt əməliyyatı bunu bir daha təsdiq etdi. Ölkəmizin müharibə, muxtar respublikanın isə həm də blokada şəraitində olması və düşmən ölkə ilə sərhəddə yerləşməsi Naxçıvanda digər qoşun növlərinin - "Naxçıvan" Əlahiddə Sərhəd Diviziyasının, "Naxçıvan" Əlahiddə Əməliyyat Briqadasının və Naxçıvan Muxtar Respublikası Fövqəladə Hallar Nazirliyinin Mülki Müdafiə Alayının yaradılmasını da zərurətə çevirmişdir. Əlahiddə Ümumqoşun Ordunun, "Naxçıvan" Əlahiddə Sərhəd Diviziyasının, "Naxçıvan" Əlahiddə Əməliyyat Briqadasının və Naxçıvan Muxtar Respublikası Fövqəladə Hallar Nazirliyinin Mülki Müdafiə Alayının bir qarnizonda birləşməsi isə qarşılıqlı döyüş fəaliyyətinin təşkilində mühüm əhəmiyyət kəsb edirdi. Bu məqsədlə "Naxçıvan Hərbi Qarnizonu Qoşunlarının 2019-cu tədris ilinin Uzlaşma Planı"nın təsdiq olunması, keçirilən birgə təlimlər və qarşılıqlı fəaliyyət məmnunluq doğurur.\nAli Məclisin Sədri demişdir: Naxçıvan Hərbi Qarnizonu Qoşunları üçün müasir Təlim-Tədris Mərkəzinin yaradılması, təlim və məşğələlərin uğurla keçirilməsi muxtar respublikada ordu quruculuğu sahəsində həyata keçirilən tədbirlərin davamıdır. Ötən il Naxçıvan Hərbi Qarnizonu Qoşunlarının xüsusi təyinatlı birləşmə və hissələrinin birgə taktiki-xüsusi təliminin, bu gün isə kompüter dəstəkli komanda-qərargah təliminin keçirilməsi birgə fəaliyyətin nəticəsidir. Bundan sonra da Uzlaşma Planına uyğun olaraq birgə təlimlər keçirilməli, qarşılıqlı fəaliyyət təmin olunmalıdır.\nQeyd olunmuşdur ki, muxtar respublikadakı ordu, birləşmə və hissələr hər il müasir silah və texnikalarla təmin olunur. Bu da mütəxəssis hazırlığını zəruri edir. Ona görə də muxtar respublikada ordu quruculuğu sahəsində görülən işlər sırasında kadr hazırlığına xüsusi diqqət yetirilir. Hazırda Əlahiddə Ümumqoşun Orduda zabit, gizir və müddətdən artıq hərbi qulluqçular hazırlanır. Nəticədə mürəkkəb reaktiv qurğuları və digər döyüş texnikalarını idarə edən şəxsi heyət formalaşmışdır. Təlim-Tədris Mərkəzində yaradılan şərait bu sahədə işlərin uğurla həyata keçirilməsinə imkan verir.\nAli Məclisin Sədri "Naxçıvan Hərbi Qarnizonu Qoşunlarının 2019-cu tədris ilinin Uzlaşma Planı" üzrə tapşırıqların uğurla yerinə yetirildiyinə görə Naxçıvan Hərbi Qarnizonu qoşunlarının şəxsi heyətinə təşəkkür etmişdir.\nNaxçıvan Muxtar Respublikasının daxili işlər naziri, general-leytenant Fazil Ələkbərov "Naxçıvan Hərbi Qarnizonu Qoşunlarının 2019-cu tədris ilinin Uzlaşma Planı"nın xidmətin uğurlu həyata keçirilməsinə və birgə fəaliyyətin təşkilinə mühüm töhfə verdiyini bildirmiş, yaradılan şəraitə görə Ali Məclisin Sədrinə şəxsi heyət adından minnətdarlıq etmişdir.


Almaniyada vətəndaşlıq almağın – QAYDALARI - XƏBƏR - FİNS.AZ TURİZM\nAzərbaycandan da başqa ölkələrə üz tutanlar artır. Vətəndaşlar arasında Almaniyaya marağın çox olduğunu nəzərə alaraq Turizm.fins.az bu ölkəyə miqrasiya etməyin qaydalarını təqdim edir.\nEkspert Azər Allahverənov Almaniyaya qanuni miqrasiya etməyin bir neçə yolunun olduğunu bildirdi. Bunlardan biri milli mənsubiyyət amilidir. Belə ki, alman və ya yəhudi milli mənsubiyyəti olan şəxslər asanlıqla Almaniya vətəndaşlığı ala bilərlər.\nEləcə də bax: Hansı ölkədə nə qədər azərbaycanlı yaşayır? – SİYAHI\nEkspert bildirir ki, 1990-cı illərdə də bu cür milli mənsubiyyəti olan insanlar bu qaydalardan yararlanıblar. Azər Allahverənov bundan başqa irqi, dini, milli, siyasi baxışları və məxsus olduqları sosial qruplara görə də Almaniyaya köç edə bilərlər. Belə ki, sadalanan sahələrdə ayrıseçkilikləri əsas gətirərək Almaniyaya miqrasiya etmək mümkündür. Amma sevindirici haldır ki, Azərbaycan tolerant ölkə olduğundan ölkəmizdə bu cür hallara görə hər hansı miqrasiya halları baş vermir.\n“Instagram”a görə kütləvi həbslər başlayıb


Federika Mogerini: Apardığımız müzakirələrin əsas mövzusu insan hüquqları ilə bağlıdır\nAvropa İttifaqının Xarici İşlər və Təhlükəsizlik Siyasəti üzrə Ali Nümayəndəsi, Avropa Komissiyasının vitse-prezidentinin müsahibəsi\nAvropa İttifaqının Xarici İşlər və Təhlükəsizlik Siyasəti üzrə Ali Nümayəndəsi, Avropa Komissiyasının vitse-prezidenti Federika Mogerini Bakıya səfəri ərəfəsində Turan agentliyinə eksklüziv müsahibə verib.\nSizcə, bu, mümkündür? Mümkündürsə, bu əməkdaşlığı necə təsəvvür edirsiniz? Bu, o deməkdir ki, Azərbaycanda Şərq Tərəfdaşlığı proqramı uğursuzluğa düçar olub?\nİnanıram ki, tezliklə Azərbaycanla Aİ-na Üzv Dövlətlərlə rəsmi danışıqların başlanması məsələini müzakirə edə biləcəyik.\nCavab: Şərq Tərəfdaşlığı Aİ-nın altı ölkə, o cümlədən Azərbaycanla münasibətləri üçün bir çərçivədir. Bu, birbaşa ikitərəfli əməkdaşlığı, eləcə də Aİ və Şərqdə altı tərəfdaş ölkənin hər biri ilə çoxtərəfli əməkdaşlığı dəstəkləyən mexanizmdir. Azərbaycan Şərq Tərəfdaşlığının həm ikitərəfli, həm də çoxtərəfli aspektində iştirak edir. İkitərəfli əsasda biz artıq müəyyən vaxtdır ki, öz münasibətlərimizi təkmilləşdirməyə çalışırıq, yeni saziş vasitəsilə münasibətlərimizi tam gücü ilə inkişaf etdiririk. Bu istiqamətdə məsləhətləşmələr aparılır və inanıram ki, tezliklə Aİ-yə Üzv Dövlətlərlə rəsmi danışıqların başlanması məsələsini müzakirə edə biləcəyik. İkitərəfli yeni saziş münasibətlərimizi daha çox inkişaf etdirə bilər ki, bu da müsbət bir addım olacaqdır.\nAzərbaycanın keçən ilin may ayında Aİ-na təklif etdiyi saziş siyasi məsələlərlə bağlı əməkdaşlığımız baxımından dönüş nöqtəsi olacaqdır.\nAvropadakı vəziyyətə gəldikdə isə hazırda bir sıra çətinliklərlə üzləşdiyimiz doğrudur. Müharibələr, işsizlik və iqlim dəyişikliyi həyat şərtlərini o qədər çətinləşdirir ki, bir çoxları öz həyatlarını belə riskə ataraq Avropada daha yaxşı həyat tapmaq qərarına gəlir. Insanların bu hərəkatının miqyası ilk əvvəl bu məsələyə cəlb olunmuş hər kəs üçün bir faciədir. Bu, Aİ və ondan kənarda da çətinliklər yaradır. Hərtərəfli və dayanıqlı həll yolları üzərində işləyirik: məsələ möcüzə ilə həll olunmayacaqdır, xüsusilə də region və qlobal səviyyədə bir çox digər ölkə və iştirakçılarla tərəfdaşlıqda daxili və xarici siyasətimizin işə düşdüyü mürəkkəb iş aparılmaqdadır.\nInsan hüquqları Bakıya baş tutan səfərimin də gündəliyində duran məsələdir ki, burada mən hakimiyyət orqanlarının, eləcə də vətəndaş cəmiyyətinin nümayəndələri ilə görüşəcəm.\nÖz zəngin təbii ehtiyatları ilə Azərbaycan Avropa İttifaqının mühüm və etibarlı enerji təminatçısıdır və ümidvarıq ki, Cənub qaz dəhlizinin tamamlanması ilə onun əhəmiyyəti daha da artacaqdır.\nCavab: Dünyanın bir sıra ölkələri tərəfindən enerji ilə təchiz olunan Avropa İttifaqı öz enerji mənbələrinin diversifikasiyası üzərində çalışır. Biz dünyanın ən böyük enerji idxalçısıyıq, buna görə də Aİ-na aparan infrastruktur sərhədlərimiz daxilində olan infrastruktur qədər mühümdür. Öz zəngin təbii ehtiyatları ilə Azərbaycan Avropa İttifaqının mühüm və etibarlı enerji təminatçısıdır və ümidvarıq ki, Cənub qaz dəhlizinin tamamlanması ilə onun əhəmiyyəti daha da artacaqdır. Bu layihə Avropa İttifaqı üçün əsas prioritetdir – biz bu prioritetə tam şəkildə ciddi yanaşırıq – və layihənin vaxtında tamamlanmasına mane ola biləcək istənilən maneənin aradan qaldırılması istiqamətində fəal işləyirik. Bakıda səfərdə olduğum müddətdə həmkarım Maroš Šefčovičlə (Avropa Komissiyasının Enerji İttifaqının Vitse-Prezidenti) birgə Cənub qaz dəhlizinin ikinci Məşvərət Şurasında iştirak edəcəyəm.\nSual: Qarabağ münaqişəsi, Suriyada müharibə və ən yaxın qonşularımızın – Türkiyə, İran və Rusiyanın bu müharibəyə qoşulmasını nəzərə alaraq, Azərbaycanın təhlükəsizliyi məsələsi böyük əhəmiyyət daşıyır. Aİ-nin Azərbaycanın potensial təhlükələrdən müdafiəsinə töhfəsi necə ola bilər? Hansı siyasi, iqtisadi və digər alətləri təklif edə bilərdiniz?\nAİ və Azərbaycanın müzakirə etdiyi və gələcəkdə müzakirə edəcəyi təhlükəsizliklə bağlı bir çox məsələlər, o cümlədən terrorizmə qarşı mübarizə, sərhəd təhlükəsizliyinin təkmilləşdirilməsi, anti-radikallaşma siyasətlərinin hazırlanması və korrupsiyaya qarşı mübarizə sahələrində birlikdə gördüdü işlər vardır.\nDağlıq Qarabağ münaqişəsinə gəldikdə isə Aİ o cümlədən Xüsusi Nümayəndəmiz Herbert Salberin vasitəsilə davamlı siyasi həll yolunun tapılması istiqamətində Minsk Qrupunun həmsədrlərinin göstərdiyi cəhdləri dəstəkləyir. Mühitin yaxşılaşmasına töhfə vermək və danışıqların artırılmasını intensivləşdirmək üçün bizə lazım olan məsələ yerdə polemika və gərginliyin azalmasıdır. Əhalini sülhə hazırlamaq lazımdır. Hər zaman olduğu kimi sülhün qurulması tədbirləri və insanlar arasında əlaqələrin yaranmasını əlavə olaraq dəstəkləməklə ATƏT-in Minsk Qrupunun cəhdlərini tamamlamağa hazırıq.


9 noyabr – Dövlət Bayrağı günü münasibətilə ÖZƏL təbrik! » Feat.Az Sekiller, xeberler, melumatlar\nFeat.Az:FeaT.Az » Feat Life » 9 noyabr – Dövlət Bayrağı günü münasibətilə ÖZƏL təbrik!\n9 noyabr – Dövlət Bayrağı günü münasibətilə ÖZƏL təbrik!\nFeat Life / WallPapers / Maraqlı Yazılar\nƏziz və dəyərli xanımlar! Şəxsən öz adımdan məhz bu dəfə siz xanımları təbrik etmək qərarına gəldim. Bəlkə də sual verə bilərsiniz, məhz niyə Bayraq günü münasibətilə və niyə məhz siz xanımlar? Cavabı elə də mürəkkəb deyil. Eşidin...\nÇünki, bizlərə Vətənpərvərlik ruhunu aşılayan bu Bayram, biz bəylərlə bərabər siz xanımlara da aiddir. Ona görə, bildiyiniz kimi bizim Odlar Yurdu Azərbaycanımızın tək bəyləri yox, həmçinin xanımları da Vətənpərvərdir. Xanımlarımızın da içində elə xanımlar var ki, Azərbaycanın adı səsləndə, onun Bayrağı dünyanın istənilən nöqtəsində ucalanda qeyri-ixtiyari olaraq gözlərindən yaş süzülür\nVə qəlbən qürur hissi ilə öz-özlərində bir daha belə təsdiqləyirlər...\nBu cür hisslər, əsasən təyyarə vasitəsilə ölkəyə qayıdan vətəndaşlarımız və qonaq gələn həmvətənlərimiz tərəfindən Bakı Hava Limanına eniş zamanı daha da nəzərə çarpır\nAna Vətən Azərbaycanımızın xanımlarını unuda bilmədim, çünki onlar da sabahın anaları olacaqlar. Bir gözəl kəlmə də var qadınlar haqqında: “Ağıllı bir qadın xəzinədir. Gözəl və ağıllı bir qadın gücdür.” Bu kəlmə ilə bir daha biz kişilər güc alaraq, Doğma Vətənimizi sarsılmaz etmiş oluruq.\nDeyilən, səslənən bu cür hörmət əlamətli və qürur hissləri ilə dolu təbrik notlarını aşağıdakı xanımları məhz, xanımlıqlarına və hər zaman bəylərin diqqətinə layiq olduqlarına görə aşağıdakı tər güllərlə təltif etmək istərdim.\nBir daha VƏTƏNPƏRVƏR xanımlarımızı DÖVLƏT BAYRAĞI GÜNÜ münasibətilə ürəkdən təbrik edir, sizlərə bu cür Respublikada öz adımdan və bu təbrikə mənimlə birlikdə qoşulmaq niyyəti olan bəylərin adından daima xöşbəxt, firavan və sülh içində şövq ilə yaşayıb yaratmağı arzu edirəm. Bayramınız Mübarək Əziz Xanımlar!\nAdları qeyd olunmayan xanımlardan əvvəlcədən ona görə üzr istəyirəm ki, burada çoxlarınızı tanımıram və yəqin hamı çox gözəl bilir ki, hər kəsi tanımağa nə fiziki, nə də mənəvi vaxtımız var. Bundan ötrü adları qeyd olunmayan xanımları yuxarıdakı kimi tək-tək yox, hamısını birdən böyük bir buketlə təbrik edim ki, gəlib hərəsi öz gülünü çıxarsın getsin Buyurun... Sizi də təbrik edirəm\nAy ne gozel xeberdir ellerinize saliq, coxsagol bu gozel guller ucun hec bele gozel guller almamisdim men coooooxxx beyendimmmmmmmmm heqiqeten minnetdaram sene :)\n11 Kasım 2014 15:31\nmende vetendawlarimizi tebrikedirem\n9 Kasım 2014 23:30\ncox sag olun , tebrik edirem her kesi bayram munasibetile\n9 Kasım 2014 20:11\nMende butun vetendawlarimizi tebrik edirem...\nBuda mennen butun feat.az ailesine))\ncox sagolun xebere gore ama bizde xanimiqda bizi iye unutduze mende her kesi tebrik edirem\n9 Kasım 2014 19:08\nbutun Azerbycan xalqini tebrik edirm ve yer verdiyin ucun cox sagol\n9 Kasım 2014 18:17\nmen yoxam ama yenede tewekkur\n9 Kasım 2014 18:05\nIlk once her bir Azerbaycan vetandasini tebrik edirem... daimaa yuksekde olsun o gozel bayragimiz.... Saytmizin userleeinide tebrok edirem ve xeberi cox beyendim... Ellerivize saglikk...\n9 Kasım 2014 17:39\nXəbər.gözəl hazırlanıb. Hər kəsi təbrik edirəm\n9 Kasım 2014 16:56\noOo superr xeber ellerive salik qizlari unutmamaqiniz xususi incelik tewekkkurler meni unutmadiqincun cox saol kecmiw dost...


Rus hərbi kontingentinin bu özbaşınalığına son qoymalıdır\n"Rusiya “sülhməramlıları” unutmamalıdırlar ki, onlar bütün dünyanın Azərbaycan ərazisi kimi tanıdığı və qəbul etdiyi ərazilər olan Qarabağda xidmət aparırlar."\nBu sözləri AMİP Mərkəzi Şurasının sədri Rəşad Bayramov Rusiya “sülhməramlılarının” 9 May günü münasibətilə Xankəndində hərbi parad keçirmək niyyətinə münasibət bildirərkən deyib. O bildirib ki:\n“Rusiya “sülhməramlılarının” öz missiyalarını zidd, həddinin aşan davranışları ilk dəfə deyil ki, gündəmə gəlir. Ancaq bu dəfəki addım təkcə üzərinə düşən vəzifələri aşmaq deyil, həm də Azərbaycanın ərazi bütövlüyü və suverenliyini heçə saymaq cəhdidir. Rusiya Müdafiə Nazirliyinin yaydığı məlumatda 9 May tarixində parad keçirilməsi üçün artıq məşqlərə start verildiyi deyilir. Məlumatda qeyd edilib ki, Xankəndi şəhərinin aerodromunda 400-ə yaxın rus hərbçisi bu məqsədlə təlimə cəlb olunub.\nAzərbaycan dövlətinin ərazisində başqa bir dövlətin ordusunun məramı nə olur olsun hərbi parad keçirməsi cəhdi, hətta planlaşdırması belə bizim üçün qəbuledilməzdir və buna heç bir halda yol vermək olmaz.


20 Yanvarla bağlı tədbir keçirilib\n679 17 Yanvar 2014 14:10 | Cəmiyyət\nAzərbaycanda Vətəndaş Cəmiyyətinin İnkişafına Yardım Asosiasiyasının (AVCİYA) təşkilatçılığı ilə 20 Yanvar – Ümumxalq Hüzn Gününə həsr olunmuş dəyirmi masa keçirilib.\nAzNews.az-ın məlumatına görə, AVCİYA-nın vitse-prezidenti, tədbirin moderatoru Vəli Əlibəyovun geniş giriş nitqindən sonra söz 20 yanvar hadisələri ilə bağlı o zaman yaradılmış istintaq qrupunun üzvü, hüquq elmləri doktoru, professor Kamil Səlimova verildi.\nK.Səlimov istintaqın gedişiatı, gedişiat zamanı üzə çıxan problemlər, eləcə də istintaqın və hadisənin baş vermə səbəbləri ilə bağlı gəlinən nəticələr barədə məlumat verdi. 20 yanvar hadisələri zamanı Moskvada media işçisi kimi fəaliyyət göstərən Altay Zahidov isə həmin günlərdə SSRİ-nin paytaxtında qanlı hadisə ilə bağlı baş verənlərə diqqətləri çəkdi.\nDigər tanınmış jurnalist Ənvər Qafarlı hadisələrin cərəyan elədiyi Bakıda baş verənlər – televiziyanın enerji blokunun partladılması, bu səbəbdən yaranan informasiya blokadası və şəhərin mərkəzində əsgərlərin zirehli texnika ilə hərəkət etməsi, insanların ləyaqətini alçaltmaları, təsadüfi yol keçənləri gülləboran etmələri və s. barədə məlumat verdi.\nŞair Musa Yaqub isə o dövrdə informasiya blokadasının yarılmasında Azadlıq radiosunun əməkdaşı Mirzə Xəzərin rolunun çox böyük olduğunu bildirdi.\nSonda çıxış edən professor Çingiz İsmayılov isə konkret faktlarla 20 Yanvar və SSRİ-nin dağılması prosesi ilə bağlı paralellər aparan Rusiya mediasında indi də həqiqətlərin təhrif olunmasından və təəssüf ki, azərbaycanlıların bu yazılara qarşı passiv mövqeyinin hələ də davam etdiyindən danışdı.\nYığıncaqda bu cinayət hadisəsinin istintaqı haqda dünya bilriyinə daha çox məlumatların çatdırılmasının vacibliyi də qeyd olunub.\nDəyirmi masa iştirakçıların fikir mübadiləsi ilə davam etdirildi.


Moskva ruscadan danışır – Novator.az\nRusiyadan xaricdə rus dilinin qorunub saxlanması ilə bağlı Moskvadan yeni bəyanatlar eşidilməkdədir.\nNoyabrın 18-də Rusiya Xarici İşlər Nazirliyinin xüsusi tapşırıqlar üzrə səfiri Eleonora Mitrofanova keçmiş SSRİ ölkələrində rus dilinə hüquqi status verilməsi təklifi ilə çıxış etmişdi. O bildirmişdi ki, dünyada rus dilinin tətbiqi ilə bağlı problemlər var, ön planda isə rus dilinin yaxın xaricdəki statusu məsələsi durur. Diplomat qeyd etmişdi ki, MDB məkanında rus dili ən yaxşı halda milli ünsiyyət vasitəsi kimi tətbiq olunur, bunu isə dəqiq və aydın hüquqi status saymaq olmaz.\nMitrofanova BMT-nin hesabatından misal çəkərək demişdi ki, 2015-ci ildə Rusiyanı çıxmaqla MDB ölkələrinin 138 milyon əhalisi olub, onların 35,6 milyonu rus dilini qətiyyən bilmir.\nDekabrın 2-də Rusiya Dövlət Dumasının beynəlxalq əlaqələr komitəsinin rəhbəri Leonid Slutski yeni rəqəmlər səsləndirib.\nNovator.az-ın məlumatına görə, Leonid Slutski parlamentdə çıxış edərkən deyib ki, 1989-1990-cı illərlə dünyada rus dilində danışanların sayı 350 milyon nəfər olub, indi isə 270 milyon nəfərdir. 30 ilə yaxın müddətdə dünyada rusca danışanların sayı 80 milyon nəfər azalıb.\nKomitə sədri bildirib ki, Rusiya rus dilinin qorunub saxlanması məsələsində axıra qədər ciddi iş aparmır. O vurğulayıb ki, vəziyyət böhran həddinə gəlib çatmamış təcili olaraq dünyada rus məktəblərinin, rus dili mərkəzlərinin, Rusiya ilə əməkdaşlıq mərkəzlərinin sayı çoxaldılmalıdır və buna nail olmaq üçün Rusiyadan ciddi səylər göstərilməlidir.


Rusiya Türkiyəyə xəyanət etməyə başladı – Soçidən bəd xəbərlər – A24.Az\nA24.AzManşetRusiya Türkiyəyə xəyanət etməyə başladı – Soçidən bəd xəbərlər\nRusiya Türkiyəyə xəyanət etməyə başladı - Soçidən bəd xəbərlər\nKreml noyabrın 18-də Soçidə Suriya xalqlarının konqresini təşkil etmək istəyir. Görəsən, Kremlin məqsədi nədir?\nRusiya hakimiyyəti görür ki, Suriyada faktiki DAİŞ terrorçularının əsas hissəsi neytrallaşdırılıb, terrorçuların nəzarət etdikləri ərazilər xeyli daralıb. Moskva qorxur ki, bundan sonra Suriya müxalifəti Bəşər Əsəd rejimi ilə çoxdanki problemlərini həll etməyə çalışacaq. Məsələ burasındadır ki, Rusiya, Türkiyə və İranın vasitəçiliyi ilə həyata keçirilən Astana prosesi Əsədlə silahlı müxalifət arasında müvəqqəti atəşkəsin əsasını qoydu. Bu zamanın tələbi idi. Çünki ortada DAİŞ kimi ortaq düşmən var idi. İndi isə ortaq düşmən yox olmaq həddinə çatıb. Demək növbəti mərhələyə keçib Suriyada hakimiyyət bölgüsü məsələsini gündəmə gətirməyin vaxtı yetişir. Bu mərhələdə isə Əsədi bəlkə də DAİŞ-lə mübarizədən də ağır sınaq gözləyir. Əsəddən hakimiyyətini bölüşməyi tələb edəcəklər. Bu avtoritar rejim üçün asan məsələ deyil. Rusiya əbədiyyətə qədər Əsədi qorumaq istəmir, bu onun hərbi və diplomatik enerjisini sovurur, ancaq Suriyada elə bir rejimin davamını arzulayır ki, növbəti hakimiyyət Əsəd kimi Rusiya ilə müttəfiqliyə sadiq qalsın. Bunu həyata keçirmək Moskva üçün DAİŞ üzərində qələbədən də ağır işdir.\nBirincisi, Suriya müxalifəti rəngarəngdir. Heç də bütün müxalifət təmsilçiləri Soçidə toplanmağa isti yanaşmır, bunu Moskva ilə Əsəd rejiminin hiyləsi sayır. Buna baxmayaraq, Soçidəki toplantıya qatılan müxalifət təmsilçiləri də olacaq. Elə Moskva və Dəməşqin də əsas məqsədi odur ki, müxtəlif müxalifət təşkilatları arasında fikir ayrılığı yaratsın. Suriyada müxalifətə iddia edən qüvvələr Avropadan tutmuş, İstanbul, Dubay, Ər-Riyad və Qahirəyə qədər şəhərlərdə qərargahlar qurublar. Ona görə də müxtəlif yerlərdə qərar tutan müxaliflər arasında təfriqə yaratmaq Rusiya üçün çətin olmayacaq. Moskva “parçala və hökm sür” siyasətinin ustasıdır.\nİkincisi, Rusiya hakimiyyəti Soçidə keçirməyi planlaşdırdığı konqresə Suriya kürdlərinin təmsilçilərini də dəvət etməyi planlaşdırır. Moskvanın bununla bağlı yanaşması belədir: “Suriya kürdləri də DAİŞ-lə mübarizədə əzmkarlıq nümayiş etdirdilər, ona görə də bu real güclə hesablaşmaq lazımdır”. Ancaq bu prinsipi Rusiya ilə birgə Astana dialoqunda iştirak edəcək Ankara qəbul edəcəkmi? Türkiyə hakimiyyəti haqlı olaraq Suriyada döyüşən kürd qruplaşmaları terrorçu PKK-nın törəmələri sayır. Həmin kürdlər bunu Raqqa şəhərini DAİŞ-dən azad edərkən PKK lideri Abdullah Öcalanın böyük şəklini asarkən bir daha “sübut” etdilər. Bu baxımdan Rusiyanın “kürdlər də gəlsin” təklifini onun tərəfdaşı Türkiyə “PKK da gəlsin” kimi dəyərləndirib Moskvaya ciddi etirazını bildirəcək. Məsələnin başqa məqamı da odur ki, Suriyadakı kürd qruplaşmalara əsas hərbi dəstəyi ABŞ verdi. Amerika isə Rusiyanın rəqibidir. Ona görə də Moskva kürdlərdən danışarkən özü də amerikanpərəst kürdləri o birilərdən ayırmaq məcburiyyətində qalacaq. Bu isə Moskva üçün asan məsələ deyil.\nBeləliklə, Rusiyanın növbəti Suriya həmləsi DAİŞ-lə mübarizə qədər asan olmayacaq. Etiraf edək ki, Rusiya ordusu güclüdür və necə ki, ağır qanlar hesabına vaxtilə Çeçenistanı ram etdi, indi də eyni işi Suriyada başa çatdırmaq üzrədir. Sadəcə fərq ondadır ki, Rusiya Çeçenistanın tamamını ram etdisə, Suriyanı başqaları ilə bölüşmək məcburiyyətində qalıb. Suriyada ağır döyüşlər dövrü bitmək üzrədir. İndi diplomatiya dövrü gəlir və Suriyada barış üçün gərgin əmək sərf etmək lazımdır. Rusiyanın bunu bacaracağına dair ciddi suallarım var. Rusiya dağıtmağı və nəzarət etməyi yaxşı bacarır, Kreml bunu Ermənistanın torpaqlarımızı işğalı vasitəsilə də “sübut” edib. Ancaq quruculuq işi beyin oyunu və güzəşt deməkdir. Bunu Rusiya Suriyada bacaracaqmı? Çətin. Yəni elə ola bilər ki, Əsəd ordusu ilə silahlı müxalifət arasında vətəndaş müharibəsi başlaya bilər. Rusiyanın DAİŞ-lə silahlı mübarizədən fərqli olaraq Suriyaya bu dəfəki müdaxiləsi və silahlı müxalifəti neytrallaşdırmağa çalışması başqa dövlətin daxili işlərinə qarışması kimi dəyərləndiriləcək.\nPoroşenko Rusiyaya şərt qoydu Əsəd rejiminin bu xəbəri Çavuşoğlunu özündən çıxardı: "Yalan danışmağı kəs!" Rusiya yeni texnikası ilə S-400-ü tarixə qovuşduracaq: Hədəfi darmadağın edən yeni Tor-M2DT - VİDEO Elmar Məmmədyarov Yohannes Han ilə görüşüb Deputatlarımız Rusiyada monitorinqdə iştirak edəcək\nSuriya, Dəməşq, Kreml, Əsəd, Soçi


Ankarada mühüm görüş Ərdoğan, Putin və Ruhani bir araya gəlir\nRusiya Prezidenti Vladimir Putin aprelin 3-4-də Ankarada rəsmi səfərdə olacaq. Kremlin mətbuat xidməti xəbər verir ki, Türkiyə Prezidenti Rəcəb Tayyib Ərdoğanın dəvəti ilə gerçəkləşəcək səfərdə tərəflər energetika sahəsinə dair strateji layihələri, Suriya məsələsi də daxil olmaqla, regional və beynəlxalq problemləri müzakirə edəcək.\nTürkiyə paytaxtında Rusiya-Türkyə Yüksək Səviyyəli Əməkdaşlıq Şurasının 7-ci iclasının keçirilməsi planlaşdırılır. “İclasda ikitərəfli ticari-iqtisadi əlaqələrinin vəziyyəti və inkişaf perspektivləri, birgə strateji layihələrin, o cümlədən energetika layihələrinin icrası nəzərdən keçiriləcək. Görüşdə Suriya və terrorizm kimi beynəlxalq problemlərə də toxunulacaq”, - deyə məlumatda qeyd olunur.\nƏrdoğan və Putin videokonfrans vasitəsilə “Akkuyu” atom elektrik stansiyasının (AES) birinci blokunun təmələnin qoyulmasına start verəcəklər.\nRF prezidentinin köməkçisi Yuri Uşakov bildirib ki, aprelin 4-də isə Türkiyə və Rusiya liderləri İran prezidenti Həsən Ruhani ilə Ankarada bir araya gələrək Suriyadakı mövcud vəziyyəti qiymətləndirəcəklər: “Təbii ki, Suriyada zorakılığın qeydə alındığı bəzi bölgələrdə durum müzakirə ediləcək və qiymətləndiriləcək . Aydındır ki, atəşkəs rejiminin gücləndirilməsi və dağılmış zonaların bərpası üçün əlavə addımlar atılması barədə qərarlar qəbul ediləcək”.\nQeyd edək ki, Rusiya-Türkiyə yaxınlaşması və onların İranla birlikdə Suriya zirvəsi təşkil etməsi Qərbı qıcıqlandırır.\nƏrdoğan artıq Ankaranın Rusiya Müdafiə Nazirliyinin Baş Kəşfiyyat İdarəsinin (QRU) keçmiş zabiti Sergey Skripal işi ilə əlaqədar Rusiyaya qarşı Qərbin sanksiyalarına qoşulmaq niyyətində olmadığını bəyan edib. NATO üzvü olan Türkiyənin Rusiya ilə tərəfdaşlığı strateji səviyyəyə qalxmaqdadır.\nBu fonda Ankaranın Qərblə münasibətləri gün keçdikcə gərginləşməkdədir. Özəlliklə də, ABŞ və Aİ-nin aparıcı ölkələri olan Fransa ilə Almaniyanın Türkiyənin Suriya məsələsində təhlükəsizlik maraqlarını anlamaması və ya qəbul etməməsi, PKK-nın Suriya qanadlarına dəstək verməkləri Ankaranın səbrini daşdırır.\nGözləmək olar ki, Putinin Ankaraya səfəri, Suriya məsələsində daha sıx yaxınlaşma və özəlliklə də “Akkuyu” AES-in təmələnin atılması Qərbi daha çox özündən çıxaracaq.


HƏZRƏT MÜHƏMMƏD (S)-İN HƏYATI HAQQINDA QISA MƏLUMAT |\nHƏZRƏT MÜHƏMMƏD (S)-İN HƏYATI HAQQINDA QISA MƏLUMAT\nPeyğəmbərlərin sonuncusu Həzrət Mühəmməd (s) şəriət və kitab sahibidir və müsəlmanlar da ona iman gətiriblər.\nHəzrət Mühəmməd (s) hicrətdən 53 il əvvəl (m. 571-ci il) Hicazın Məkkə şəhərində, ərəblərin böyük soykökə malik və dəyərli Qüreyş qəbiləsindən olan Bəni-Haşim ailəsində dünyaya göz açmışdır.\nAtasının adı Abdullah, anasının adı isə Aminə olmuşdur. O, kiçik yaşlarında ikən ata və anasını itirmiş, babası Əbdülmüttəlibin himayəsində böyümüşdür. Lakin bir müddət keçəndən sonra babası da vəfat etmiş və beləcə əmisi Əbutalib ona baxmağı öz öhdəsinə götürmüşdür. O Həzrət əmisinin evində boya-başa çatmışdır. Hələ yetkinlik yaşına çatmamışdan əvvəl əmisi ilə birlikdə Şama getmişdir.\nPeyğəmbər təhsil almadığı üçün oxuyub-yazmağı bilmirdi, lakin yetkinlik yaşına çatdıqdan sonra ağıllı, tərbiyəli və yüksək əxlaqlı bir gənc kimi tanındı. Qüreyşin varlı qadınlarından olan Hz. Xədicə bütün malını o Həzrətə həvalə edərək ticarət işinə rəhbərliyi ona tapşırdı.\nO Həzrət başqa səfərlərindən birində Şama apardığı malı orada sataraq böyük bir mənfəət ilə geri qayıtdı. Uzun bir müddət keçmədən bu qadın Həzrətə evlənmə təklifi etdi. Peyğəmbər bu təklifi qəbul edərkən iyirmi beş yaşında idi. Qırx yaşına qədər cəmiyyətdə sözünə əməl edən bir insan kimi tanındı, bütə ibadət etmədi. Hətta bəzən gözdən uzaq yerlərə çəkilərək öz Məbuduna ibadət edərdi. Qırx yaşında Təhamə dağının Hira mağarasında ibadət edərkən peyğəmbərliyə seçildi və cəmiyyəti tövhidə dəvət etməklə vəzifələndirildi. Burada Quranın “Ələq” surəsinin ilk beş ayəsi o Həzrətə nazil oldu. Həzrət həmin gün evə qayıdarkən əmisi oğlu Əli ilə qarşılaşdı. Əli onu diqqətlə dinlədi və iman gətirdiyini bildirdi. Evə gələndən sonra vəziyyətdən agah olan həyat yoldaşı da İslamı qəbul etdi.\nO Həzrət dəvətini açıq şəkildə elan edincə çox üzücü və iztirablı bir münasibətlə qarşılaşdı. Buna görə də gizli formada fəaliyyət göstərməyə məcbur oldu, lakin yenə Allah tərəfindən ən yaxın qohumlarını dəvət etməklə vəzifələndirildi. Peyğəmbər bütün qohumlarını İslama dəvət etdi, ancaq Əlidən başqa heç kim iman gətirmədi. Əhli-Beytdən əldə edilən rəvayətlərə və Əbutalibdən nəql olunan şeirlərə görə on iki imamçı şiə məzhəbi buna etiqad etmişdir ki, Peyğəmbərin əmisi Əbutalib bu dəvəti qəbul etmişdir. Lakin Qüreyş qəbiləsi arasında tutduğu mövqeyə əsaslanaraq Peyğəmbəri qorusun deyə imanını gizlədirdi. Bundan sonra Peyğəmbər Allahdan aldığı vəzifəyə görə açıq dəvətə başladı, lakin bu başlanğıc Qüreyşin müsəlmanlara əzab-əziyyət verməsi ilə nəticələndi. Çətinliklər o qədər çoxaldı ki, müsəlmanlardan bir qismi Peyğəmbərin əmri ilə evlərini tərk edib Həbəşistana hicrət etdilər. Peyğəmbər öz əmisi və Bəni-Haşimdən olan qohumları ilə birlikdə üç il Əbutalib dərəsində (şibi-Əbutalib) müəyyən qadağalar altında yaşadılar. Heç kimin onlara yardım etməyə və onlarla görüşməyə ixtiyarı yox idi. Həmin dərədən kənara çıxa bilməzdilər.\nMəkkə bütpərəstləri istehza etmək, döymək və hər cür işgəncələrdən başqa, bəzən də ona dəvətindən əl çəkməsi üçün yumşaqlıq göstərirdilər. Ona çox sərvət, rəyasət və səltənət təklif edirdilər, lakin onların təhdidləri və hörmətlə yanaşmaları da Peyğəmbəri görüşündə daha da sabitləşdirirdi. Bir gün həmin təklif ona veriləndə Peyğəmbər: “Günəşi sağ əlimə, ayı isə sol əlimə qoysanız da, mən öz dəvətimdən əl çəkməz və Allahın əmrlərini pozmaram”, – cavabını verdi.\nBesətdən on il keçdi və iqtisadi təzyiqin götürülməsindən sonra özünün böyük qoruyucusu olan Əbutalib və vəfalı həyat yoldaşı Xədicəni itirdi. Artıq Həzrətin sığınacağı bir kimsə yox idi, çünki Məkkə bütpərəstləri planlı və gizli bir sui-qəsd hazırlayaraq gecə vaxtı o Həzrəti öldürmək istəyirdilər.\nLakin Allah bu planı Öz Elçisinə bildirərək onun Yəsribə hicrət etməsinə əmr verdi. Peyğəmbər Əlini öz yatağında yatmaqla vəzifələndirdi. Allahın qeybi yardımı ilə Peyğəmbər düşmənlərin onun üçün qurduğu plandan sağ-salamat çıxdı. Məkkənin yaxınlığında olan bir mağarada üç gün qaldı. Məkkə bütpərəstlərinin hər tərəfi axtarıb onu tapmadıqda məyus olub geri qayıtdıqlarını anlayınca mağaradan çıxıb Yəsribə doğru hərəkət etdi.\nYəsrib şəhərinin sayılıb-seçilən şəxslərindən bir qismi əvvəlcədən Peyğəmbərlə görüşüb iman gətirmişdilər. Buna görə də Yəsrib şəhərinin camaatı Peyğəmbərin oraya gəlməsini yaxşı qarşıladı. Öz mallarını və canlarını o Həzrətin əmrinə verdilər.\nPeyğəmbər Yəsribdə ilk olaraq kiçik bir cəmiyyət yaratdı. Ətrafda olan yəhudi və qüvvətli ərəb qəbilələri ilə müqavilə imzalayaraq geniş bir şəkildə dəvətə başladı. Bundan sonra Yəsrib şəhərinə “Peyğəmbər şəhəri” (Mədinətur-Rəsul) deyildi.\nİslam gündən-günə inkişaf edir və geniş əraziləri əhatə edirdi. Məkkədə işgəncə altında yaşayan müsəlmanlar bunu eşidincə evlərini və mallarını tərk edərək Mədinəyə hicrət etməyə başladılar. Bunlar mühacir adı ilə tanınırdılar. Mədinəlilər də Peyğəmbərə yardım etdikləri üçün ənsar adı ilə tanındılar.\nİslam dini sürətlə yayılırdı, lakin Hicazda olan yəhudi tayfaları və Məkkə kafirləri əllərindən gələn bütün səyləri müsəlmanların içərisində tanınmadan yaşayan münafiqlərin yardımı ilə müsəlmanlara qarşı əsirgəmədilər. Hər gün yeni bir hadisə meydana gəlirdi. Nəticədə bu hərəkətlər böyük və kiçik döyüşlərə yol açdı və bu döyüşlərin çoxunda İslam ordusu yəhudi və ərəb bütpərəstlərinə qarşı müzəffər oldu. Belə döyüşlərin sayı səksəndən artıqdır. Bədr, Ühüd, Xəndək və Xeybər kimi böyük döyüşlərin əksəriyyətində Peyğəmbər şəxsən özü döyüşdə iştirak etmişdir. Bu döyüşlərin çoxunda Əli zəfər bayrağını əlində tutaraq irəliləyirdi. O, heç bir döyüşdən geri çəkilməyən bir şəxs idi. Hicrətdən sonrakı döyüşlərdə iki yüzə yaxın müsəlman şəhid edildi və minə yaxın kafir öldürüldü.\nPeyğəmbərin ciddi fəaliyyəti, ənsar və mühacirlərin göstərdiyi fədakarlıqlar nəticəsində İslam dini on il müddətində Ərəbistan yarımadasında geniş şəkildə yayıldı. Buna görə də Peyğəmbər xaricdəki böyük dövlətləri və güclü qüvvələri İslama dəvət etdi. Rum, İran, Həbəşistan və Misir bu dəvət məktublarını alan ilk ölkələr oldu.\nPeyğəmbər kasıb şəraitdə yaşayar və bununla da fəxr edərdi. Vaxtını əsla boş keçirməzdi. O, vaxtını üç yerə bölmüşdü. Bir hissəsini ibadət etməyə, ikinci hissəsini ailə işləri ilə məşğul olmağa, üçüncü hissəsini isə cəmiyyətdə İslamı yaymağa və İslam hökumətinin xarici və daxili işlərini nizama salmağa ayırmışdı.\nPeyğəmbər hicrətdən on il sonra Mədinədə bir yəhudi qadının yeməyinə zəhər qatması nəticəsində xəstələndi və bir neçə gündən sonra vəfat etdi. Ömrünün son anlarında o, qadınlara və kölələrə yaxşı baxmağı insanlara tövsiyə etdi.\n“Milli Görüş” jurnalı №1(2) 2014\nThis entry was posted on 04/01/2015, in MƏQALƏLƏR and tagged hz. Muhammed,Hz. Muhammedin heyati. Bookmark the permalink.\tBir şərh yazın\n← YENİ İL ŞƏNLİYİ\nPEYĞƏMBƏRİN MÖVLUDU MÜNASİBƏTİLƏ MÜRACİƏT →


“Qarabağ”dan ayrılan Patrik Andrade Serbiya klubu ilə anlaşıb\n“Qarabağ”ın yarımmüdafiəçisi Patrik Andrade Ağdam klubundan ayrılıb...\nBakı , Gülnarә Quliyeva, İnteraz - 22 Iyun 2022, 16:26\n“Qarabağ”ın yarımmüdafiəçisi Patrik Andrade Ağdam klubundan ayrılıb.\nİnterAz xəbər verir ki, kabo-verdeli yarımmüdafiəçinin Azərbaycan çempionu ilə Avstriya toplanışına yollanmaması onun bu klubdan ayrıldığının təsdiqi idi. Artıq Andrade sosial şəbəkə hesabında da “Qarabağ”la vidalaşıb. 29 yaşlı yarımmüdafiəçi “İnstagram”dakı paylaşımında bunları yazıb:\n“Yaşadıqlarım və xoşbəxt olmalı olduğum fürsətlər üçün minnətdaram. İki ildə öyrəndiyim, inkişaf etdirdiyim və kəşf etdiyim hər şey üçün komanda yoldaşlarıma, azarkeşlərə təşəkkür edirəm. Təşəkkürlər, “Qarabağ” ailəsi. Sizi izləməyə davam edirəm”.\nPatrikin xanımı da sosial şəbəkə hesabında “Qarabağ” və Azərbaycanla vidalaşıb, hər şeyə görə təşəkkür edib.\nXatırladaq ki, Patrik Andrade 2020-ci ilin avqustundan “Qarabağ”da çıxış edirdi. O, Ağdam klubunda 70 oyuna çıxıb, 12 qol və eyni sayda məhsuldar ötürmə ilə yadda qalıb.\nAndradenin karyerasını Serbiyada davam etdirməsi gözlənilir. Serbiya mətbuatının yaydığı məlumata görə, kabo-verdeli yarımmüdafiəçi Belqrad “Partizan”ı ilə anlaşıb. O, azad agent kimi bu klubla 3 illik müqavilə bağlayacaq. Məlumata görə, Andrade bu gün Belqrada gedərək, tibbi baxışdan keçəcək, sonra tərəflər arasında müqavilə imzalanacaq.


Liviya sahillərində 90 miqrantın batdığı bildirilir\nBeynəlxalq Miqrasiya Təşkilatı deyir ki, Aralıq dənizində miqrantları daşıyan qayıq batıb, azı 90 nəfərin öldüyü güman edilir.\nQurumun fevralın 2-də yaydığı bəyanatda bildirir ki, səkkiz pakistanlı və iki liviyalının meyiti Liviya sahillərinə çıxıb.\nQayıqdan salamat çıxa bilən iki nəfər sahilə üzüb, birini balıqçı gəmisi xilas edib.\nŞahidlərin deməsinə görə, miqrantların çoxu Pakistandan olub.\nAgentlik dəfələrlə xəbərdarlıq edib ki, Aralıq dəniziylə Avropaya keçməyə çalışan miqrantlar çox təhlükəli şəraitlə üzləşirlər.